KKinzona eguna eta bazkide kanpaina : Otamotz\nLarunbatean KKinzona Eguna ospatuko dute Urretxun. 12:00etatik aurrera irratsaio ibiltaria egingo dute Urretxu eta Zumarragako kaleetan. 14:30ean herri bazkaria egingo dute gaztetxean. Apatxe, Fox eta Ziaboga tabernetan eta kkinzona.eus webgunean eman daiteke izena. Bazkalostean, musikarekin eta abestien hitzekin lotutako jolasak egongo dira. 18:30ean bertso poteoa egingo dute, gaztetxetik abiatuta. 23:00etan, berriz, kontzertua egongo da gaztetxean. Urretxu eta Zumarragako Fits taldeak eta Azkoitiko Dukkha taldeak joko dute. Fits taldeak Zaurgarriari diskoa aurkeztuko du. Sarrerak 5 euro balio du. Bukatzeko, DJ festa egongo da. Aipatzekoa da, bestalde, KKinzona proiektu komunikatiboak bazkide kanpaina abian jarri duela. «Aurrean ditugun erronka desberdinetarako babes sozial eta ekonomikoa behar-beharrezkoa dugu», azaldu dute. Irrati komertzial eta atzerakoiei, boteretsuei, matxistei, xenofoboei eta bankuei aurre egiteko, «KKheroiak» behar dituzte. Bazkideak, alegia. Larunbateko bazkarira joaten diren guztiak bazkide egingo dituzte, zuzenean. Bazkarira joaterik ez dutenek ere bazkide egiteko aukera dute, noski. Horretarako, 20 euro sartu behar dituzte Laboral Kutxako ES07 3035 0027 7902 7004 3363 kontu korronte zenbakian eta izen-abizenak jarri. Ondoren, izen-abizenak, helbidea eta helbide elektronikoa bidali behar dira info@kkinzona.eus helbidera.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Fabrikazio Mekanikoa (Lanbide Arloa)" topic_facet:"Elektrizitatea eta automatismo elektrikoak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Fabrikazio Mekanikoa (Lanbide Arloa) Proposatutako gaia: Elektrizitatea eta automatismo elektrikoak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Gaizka Barandiaran hil da — dantzan.eus\nHemen zaude: Hasiera › Albisteak › Gaizka Barandiaran hil da\nDanzas de Euskalerri izenarekin argitaratutako lau liburuak izan dira bere emaitza oparotik gehien ezagutzera eman direnak, baina horiekin batera aipatzekoak dira sorgin-dantza, Luzaideko dantzak edo Iztuetaren inguruko hainbat artikulu, Homeroren ILIASena liburuaren euskarazko itzulpen aitzindaria eta Gaizkak berak ohore handitzat zuen The New Grove of Music entziklopedia garrantzitsuan euskal musikaren artikulua idatzi izana.\n1916ko martxoaren 3an jaio zen Salvador Gaizka Barandiaran Oñatin. Hamabi urte zituela Durangora joan zen jesuiten ikastetxera eta Jesusen Konpainiaren eskutik hamaika herritara eramango zuen ibilbideari heldu zion. Belgikako Tournain jarraitu zituen Durangon hasitako ikasketak, gero Marneff-en izan zen, eta Lillen egonaldi labur bat egin ondoren, gerra zibilak kolpatuta zegoen Euskal Herrira itzuli zen. Oñan egin zen apaiz 1947an.\nEuskaltzaindiak euskaltzain urgazle izendatu zuen Gaizka Barandiaran 1961an, izan ere, ordurako bukatua baitzuen ILIASenaren euskarazko itzulpena. Israelgo kultura ondareari buruzko ikerketetan sakondu ahal izateko Austriako Innsbruck hirian hiru urte egin zituen. Egonaldi horretan folklore gaietan adituak ziren zenbait ikertzaile ezagutzeko aukera izan zuen, Karl Horak besteak beste. Hainbat hizkuntza ikasi zituen Gaizka Barandiaran-ek. Euskara, gaztelera, frantsesa, ingelesa, alemana, latina, grekoa, hebreera zekizkien eta katalana eta errusiera ere ikasten jardundakoa zen.\n1967an Innsbruck-etik Donostiara itzuli zen eta dantzaren inguruko ekitaldien antolaketari eta ikerketei gogo-betez heldu zien. Nazioarteko jardunaldien antolaketa, EDBren hegoaldeko atalaren abiatzea, eta hainbat dantzari buruzko deskribapenak eta interpretazio sinbolikoak jorratu ditu. Horiek denak jesuiten ikastetxeetan izan dituen irakasle lanak eta apaiz lanekin uztartu behar izan ditu, eta bere buruari lanerako ezarritako diziplina handiari esker burutu ahal izan ditu. 1992an jubilatu zen eta Donostian bizi izan zen Loiolara joan zen arte.\n2005eko maiatzean omenaldia egin zitzaion Donostian Txistulari Elkartearen eta EDBren eskutik. Horren harira Gaizka Barandiaran-en inguruko zenbait artikulu eta elkarrizketa argitaratu ziren komunikabideetan eta bereziki Txistulari aldizkarian.\nGaur, uztailaren 21ean, arratsaldeko 19.00etan izango dira hileta elizkizunak Loiolako Basilikan.\nIrakurri hemen Gaizka Barandiarani 2005eko maiatzean Txistulari aldizkarirako egindako elkarrizketa.\nBere biografia labur bat hemen.\nGaizka Barandiaranek idatzitako lanen bibliografia.


Erromatar Inperioan, castruma (pluralean castra, gotorlekua), kanpamendu militar erromatar bat zen. Jatorrian, castrum bat, muino baten tontorrean harresi zirkular baten bidez inguratutako gaztelu baten antza duen gotorleku zelta bat da. Erromatarrek, hitza, onodren, laukiluze forma zuten euren kanpamendu militarrak izendatzeko erabili zuten. Kanpamendu erromatarrak, beti eredu zehatz baten arabera eraiki ziren, elkargurutzatzen ziren bi pasabide nagusirekin: Cardus Maximusa, iparraldetik hegoalderako norantzan, eta Decumanus Maximusa, ekialdetik mendebaldera, kanpamendua lau zati berdinetan banatzen zituztenak. Etorbideak, lau ataritan amaitzen ziren. Foroa, Cardus Maximusa eta Decumanus Maximusa gurutzatzen ziren tokian kokatzen zen. Gainontzeko kale eta eraikinak, bi nagusiekiko paraleloan zeuden, hauek, hirietan asko erabiltzen den lauki patroi bat eratzen zutelarik. Europako zenbait herri, erromatarren kanpamendu militarretatik sortu ziren, eta, egundaino, euren jatorrizko ereduen ezaugarriak erakusten dituzte (Castres Frantzian eta Bartzelona Espainiaan, adibidez). Castruma, Amerikako espainiar kolonoek erabilitako ereduaren oinarria izan zen, 7 auzoko "taula" alde bakoitzeko 100 metrokoa, Arma Plaza batekin erdian, ibai eta muino defendagarri batetatik gertu, Mundu Berrian hiri berriak sortzeko espainiar monarkiak ezarritako arau zorrotzak jarraituz. Ingalaterrako herri eta hiri askok, oraindik mantentzen dute castra hitzaren aldaeraren bat euren izenetan. Lancaster, Manchester eta Chester dira adibide batzuk. Alemaniaren kasuan, Xanten izango litzateke adibiderik ezagunena. (eu)\nErromatar Inperioan, castruma (pluralean castra, gotorlekua), kanpamendu militar erromatar bat zen. Jatorrian, castrum bat, muino baten tontorrean harresi zirkular baten bidez inguratutako gaztelu baten antza duen gotorleku zelta bat da. Erromatarrek, hitza, onodren, laukiluze forma zuten euren kanpamendu militarrak izendatzeko erabili zuten. Kanpamendu erromatarrak, beti eredu zehatz baten arabera eraiki ziren, elkargurutzatzen ziren bi pasabide nagusirekin: Cardus Maximusa, iparraldetik hegoalderako norantzan, eta Decumanus Maximusa, ekialdetik mendebaldera, kanpamendua lau zati berdinetan banatzen zituztenak. Etorbideak, lau ataritan amaitzen ziren. Foroa, Cardus Maximusa eta Decumanus Maximusa gurutzatzen ziren tokian kokatzen zen. (eu)


Ansa II.ak eta Martirenak, garaipena - Hernani - Kronika.eus\nAnsa II.ak eta Martirenak, garaipena\nUrriza eta Labaka 31-40 gainditu zituzten Binakako Txapelketan eta bitik bi partidu irabazi dituzte.\nAnsa II.ak eta Martirenak 31-40 hartu zituzten mendean Urriza eta Labaka Binakako Torneoko laugarren jardunaldian, pasa den larunbatean, Galarretan. Bigarren garaipen honekin Ansa II eta Martirena lider jarri dira zortzi punturekin bi partidutan eta Urriza-Labaka zeuden bezala geratu dira, lau punturekin bi partidutan.\nUrdinek gorriak erraz gainditu zituzten partiduaren tarte batean eta horrek garaipena eman zien. 2-20ko partziala erabakigarria izan zen Urrizaren eta Labakaren kalterako eta hori 12-5ekoan zazpi tantoko abantailarekin aurretik jarri zirela. 12-5ekotik 14-25ekora pasa zen partidua eta ondoren urdinek arazorik gabe eutsi zioten abantailari. Markagailua kontrolpean eraman zuten hamar tanto inguruko abantailekin (17-29, 20-32, 24-33, 27-37) azken 31-40ra arte.\nNabarmentzekoa da Ansa eta Martirena bi pelotari erasokorrak direla. Arriskatu egin zuten, eta 12-5ekotik 14-25ekora arte dena ongi egin zuten. 20 tanto egin zituzten eta bi erremontistek erasora jokatu zuten, Martirenak modu ikusgarrian atera zuen eta Ansak tantoak bata bestearen atzetik amaitu zituen.\nUrnietako aurrelaria izan zen pelotari nabarmenena 24 tanto eta sei huts eginda, gehienak hasieran. Martirenak hamar tanto egin zituen eta sei huts, baina bere nagusitasuna zenbakiek adierazten dutena baino haundiagoa izan zen. Labakak ez zuen inoiz aurkariaren nagusitasuna gainetik kendu. Labakak zazpi tanto eta bi huts egin zituen, baina erritmoa markatu gabe. Urriza deseroso aritu zen eta distira falta izan zitzaion, 12 tanto eta bi huts egin zituen, zenbaki eskasak bere neurriko erremontista batentzat.


Bihartik aurrera eman daiteke izena Udal ikastaroetan - Oñati - Goiena.eus\nBihartik aurrera eman daiteke izena Udal ikastaroetan\nIrati Goitia 2013-10-07 12:00\nBadatoz beste urte batez udal ikastaroak eta aurten ere askotarikoa da eskaintza, besteak beste: orratz lanak, eskulan dekoratiboak, bitxigintza, pintura eta zeramika. Aurten, baina, ohiko eskaintzaz gain, aldian aldikako ikastaroak eskainiko dira. Irratigintza ikastaroak ekingo dio berrikuntza honi.\nBihartik eman ahal izango da izena hilaren 19ra bitarte. Kultur etxean egin ahal izango da arratsaldez (16:30etatik 20:30etara) edo mezu bat idatzita honako helbide elektronikora: kultura.idazkaritza@oinati.net. Matrikulazio epea berriz, urriaren 21etik 31ra izango da. Ordaindu beharrekoa 75 euro helduek eta 55 euro haur eta gaztetxoek. 40 orduko ikastaroak izango dira. Bitxigintzaren kasuan, baina, ikastaro bakoitza 10 ordukoa izango da (matrikulazioa 25 euro da).\nOrratz lanetan Arantzazu Lizarralde izango da irakaslea, eskulanetan Jasone Agirre , bitxigintzan Inma Graña, pinturan Luis Laskurain eta Lexeia Larrañaga eta zeramikan Arantxa Madinabeitia. Bitxigintzan bi ikastaro izango dira: hastapenekoa eta aurreratua. Bestalde, pintura eta zeramikan heldu zein haur eta gaztetxoei zuzenduko da eskaintza.\nEskainitako plazak baino jende gehiago apuntatuko balitz, aukeraketa zozketa bidez egingo da. Taldeak osatuta nola geratzen diren eta behin betiko egutegi eta ordutegiak urriaren 21ean arratsaldez jakinaraziko dira kultur etxeko harreran.\nUrteroko eskulan ikastaroez gain, ikastaro laburrak ere egingo dira hiru hilean behin edo, Udalak antolatutako eskaintza osatzeko helburuarekin. Hala, Oñati Irratian egingo den ikastaroak emango dio hasiera berrikuntza honi. Kasu honetan, 12 orduko ikastaroa izango da, 14 urtetik gorakoentzat. Izen-emate datak eta modua beste ikastaroen berdina da, baina kasu honetan doakoa da. Bi egunetan egin daiteke ikastaroa: egubakoitzetan (17:00-19:00) edo zapatuetan (11:00-13:00). Ikastaroa azaroaren 9an edo 10an hasiko da, aukeratutako egunaren arabera.


HABE IKASBIL: Jon Mirande\nEleberria nola idatzi zuen, argitaratzeko arazoak eta gaia aipatzen dituzte. Bestalde, egilearen ideologia eta horren ingurukoak aipatzen ditu Azurmendik bereziki.\n3. zinta / 01.53.44\nHasier Etxeberria: Joxe Azurmendi, gure pentsalari oparoenetako bat izanen dugu gaur elkarrizketan. Berak idatzia da Euskal Herria krisian. Gure adituek Javi Cilleroren Hollywood eta biok aztertuko dute, baina lehengo astean emandako hitza betetze aldera, protagonista nagusi bat gaur gurean: Jon Mirande.\nEzohiko bideetan jardun zuen berak, estilo beltzeko lanak idatziz eta bazterreko pertsonaiak protagonista bihurtuz. Askoren gogoa irauli zuen lana ere argitaratu zuen: Haur besoetakoa. Hogeita hamar urte joan dira handik hona baina oraindik ere irakurlearen jakin-mina pizten du.\nTxomin Peillen: Haur besoetakoa dela-eta, nola sortu zen berak idatzi zidan Mirandek, eta horrelako karta bat jaso nuen behin, eta horretan ezagutu nuen Haur besoetakoaren gizona, gizona aipatzen baita, gizon hori ez da Mirande, beste bat, eta idazten dit: "Arratseko bederatzietan frantses lagun bat…, baina gurekin egon ahal zaitezke". Eta orduan ikusi nuen sartzen gizon bat, gaztea, eta Lartzaundar familia nobleetakoa zena, eta kontatu zidan bere historia. Eta historia zen Theresaren eta gizonaren historia. Eta nola Mirandek ere izan zuen horrelako esperientzia bat hamabost urtetako neska batekin, eta pentsatu zuen bazuela… horrelako gauza bat idatzi, horrelako maitasunezko eleberria.\nJoxe Azurmendi: Nobela honen oinarria, nire ustez, batez ere da… Mendebaldeko morala, etika, kuestionatzen zuen Mirandek, eta kuestionatze horretatik sortu da nobela hau ere, kristautasuna abandonatu egin nahi da eta bere lekuan beste mitologia bat hartu nahi da, batez ere. Kritikatzen dena da artaldeko morala eta kristauak eta euskaldunok artalde bat bihurtuta gaude, artaldeak egiten duena egiten dugu, eta nobelak orduan planteatzen du ezohiko gizonaren edo artistaren edo nahi den bezala ulertu, ezohiko gizonak, berak bere baitatik eta ez esaten diotenetik garatu behar duen morala. Hau da nobelaren oinarria eta hau da baita ere nobelaren gaia, funtsez.\nAndolin Eguzkitza: Jon beti sentitu zen, alde batetik, Frantziako estatuaren funtzionarioa zen neurrian, askotan protestatu egiten zuen horren kontra, estatu horrek hertsatua, eta beste aldetik, berarentzako askatasuna zen askatasunaren esperantza eta tokia zen Euskal Herria berriz, hemengo giro hertsi eta zelanbait moralki errepresoreak, zelan da…, txikitua, orduan, hor izugarrizko ezinegona sortzen zitzaion berari.\nPeillen’dar Txomini. 1959, otsailak 1:\n“Aipatu nizun ipuina bukatuxeri dut, garbitan ipintzen ari naiz orain, eta hamar bat egunen bururako eginik duket, luze samarra da, Alos-Torrearen einekoa gutxi gorabehera, eta gaia oso berezia: maitasun-kondaira bat, 30 urteko gizon baten eta 11 urteko nexka baten elkar maitatzea kontatzen duena, hots, euskarazko Lolita bat, nahiz ez dudan zoritxarrez Navokoven lanegina irakurri ahal izan. Mitxelenari bi hitz esan diot hortzaz, eta erantzun dit aldizkarian publikatzeko ahaleginak egingo dituela, baina beldur naiz ezin ditekeala, zati zenbait aski erotiko baitira, nahiz funtsez oso garbi eta sentimentala den.”\nJoxe Azurmendi: Eman dezagun pedofilian izan ziren… ez da lehenbiziko aldiz idazten dela pedofiliaz, eta latinoek idatzi dute, Grezian idatzi da, ingelesez bada Lewis Carroll bezalako paidofilo famatu bat, eta gainera 14 urtetako nexka batekin ezkondu zen. Horrelako kasuak baditugu, eta Lolita Navokovena ez dut uste Miranderekin, geroztik irakurri baitut, ez du ezer ikusteko, Navokovena zeharo sentsuala da, ez du horrelako mezu bat, Miranderen mezua bezalakoa, desberdina da.\nAndolin Eguzkitza: Ba nik uste dut hor lehen… hori nik baino hobeto Gabriel Arestik esan zuela, eta nik uste dut hori dela.... Berak horrela azaldu zuen eta ez nuke nik hoberik asmatuko orain, gutxi gorabehera, e, zera dela, askatasun …. baten defentsa.\nJoxe Azurmendi: Ba urte horietan ez da oso erraza gutxienez entzun gabe edukitzea Navokoven Lolita, zeren alemanez behintzat orduan itzuli zen, hau idazten ari zen momentuan, eta pentsatzen dut frantsesera ere orduantxe itzuli zela hori. Beraz, prentsan zegoen, hainbeste arrakasta zeukan, eta, beraz, entzuna izango zuen baina bestetik egia da beti aipatzen dela Lolita, baina Lolita oso gauza diferente bat da, ez dauka zerikusirik, nire ustez ez dauka zerikusirik, baina momentu horretan, hain zuzen, bai Navokov, bai existentzialismoa Europan, ari ziren hain zuzen etikaren eta pertsonalitatearen problema planteatzen. Simone de Beauvoir dago hurbilago nire ustez Frantzian, eta Simone de Beauvoirrek bai, bilatzen du hain zuzen emakumeak emakumetasunetik garatu behar du bere etika, eta pertsona bakoitzak hori egin behar du, bere baitako izaeratik garatu behar du etika, ez dago beste etika unibertsalik edo. Orduan pentsamendu hori momentu horretan Europan oso presente dago. Orain, ni, hala ere, ustetan nago Mirande dela hori nobelan berak egin duen moduan, planteatu duen lehena, alde horretatik, bera da iturri bat.\nPeillen’dar Txomini, 1959, martxoak 24:\n“Mitxelenaren gutun bat hartu berri dut. Goraipuak egiten derauzkit ene ipuin berriagatik baina ezin publika eraz dezakeela borobilki erraiten deraut, bertzela, akabo aldizkaria. Andimari igorri deraukiot eija Amerikan argitaratzeko biderik antzemanen duenik. Irigarayk ere idatzi deraut eta hari ere gustatu omen zaio, baina ezin publika ditekeela hark ere diost, hainbat gaizto euskal publikoarentzat.”\nJoxe Azurmendi: Bereziko nuke narratiba, hori nobela psikologiko bat da, axala, eta askotan beharbada horretan gelditzen gara. Gero dauka bigarren maila bat non sinboloekin operatzen duen, Theresa sinbolo bat da, gizona sinbolo bat da, eta musika-zaletasuna, esate baterako, sinbolo bat da, ardoa sinbolo bat da, etc., hor nobelan daudenak, eta gero hirugarren maila batean dago benetan filosofia baten azalpen kasik sistematikoa dago, eta beraz, filosofia hau, hirugarren maila batean adierazten dena, nobela horretan bakarrik adierazi digu Mirandek, beste inon ez, beste toki guztietan zatika adierazi du, baina osoki inon ez.\nAurelia Arkotxa: Bada hitz bat biziki inportantea Haur besoetakoan, da Sinbol, Sinbol, horrela. Eta da Theresa, adibidez, sinbol bat dela. Nolabait emazte itxura horiek dira ere sinbol batzuk eta nik erran nezake hor hartuz, badira bi emazte, egiarra, Isabela, eta neskamea. Eta gero bada Theresa, baina nik Theresa, ez dakit, emazte-emazte bezala osoki ikusiko dudan.\nJoxe Azurmendi: Nik bereiziko nuke Haur besoetakoan, lehenengo, inportantea da, protagonista gizona dela esatea, alegia, izenik ez dauka, gizona da. Eta hori oso inportantea da sinbolo gisa ere, eta berdin, bigarren protagonista, esan dezagun, Theresa, baina Theresa da, hain zuzen, bueno, neska gaztea eta hori…, Theresa da ez emakumea, eta hori da, esan dezagun, emakume positiboa eta rol positibo bat daukana, balio sinboliko handi batekin. Eta gero, emakume-emakumea, Isabela, haragia eta…, beraz, dena negatiboa da. Nobela horretan, esan dezagun, emakumea bera da negatiboa, ala, zalantzan jarriko nuke, ala gure kulturan emakumeak konplitzen duen rola da emaztearena, amarena eta abar, da negatiboa, eta hau seguru negatiboa da.\nIbiñagabeitia’tar Andimari, 1959, uztailak 1:\n“Eskerrik asko zure eskutitz onagatik. Irakurri duten bakanetatik zeu bakarra izan zara ene Haur besoetakoa ebazteko eta ulertzeko ahaleginak egin duzunik. Besteok goraipu batzu igorri dizkidate, bai, baina ezbai muturretatik zetozenak bakarrik. Geroago eta konturatzen egon naiz gauza pixka bat sakonak euskaraz eta euskaldunentzat idaztea 'margaritas ad porcos' emaitea dela.”\nAndolin Eguzkitza: Benetan hortik gero sortu da, badakizu, batzuk dioten tontakeria hori, ba ez dakit, ba Mirande maite izan dugula, ez dakit ba, faxista zelako edo horrelako gauzak. Ez, Mirande maite izan dugu Borges maite daitekeen moduan, edo Céline maite daitekeen moduan, oso idazle ona zelako, hau da, hizkuntzaren bidez benetan plazera sorrarazteko gauza zelako, eta nire kasuan, eta seguru asko askotxoren kasuan, eta prosan batez ere, prosa klasikoa ezagutu baino lehen, hori izan zen benetan, nik uste dut, mugarri bat.\nJoxe Azurmendi: Bere aurka sortu diren ipuinak ere, edo mitoak eta gezurrak, faxista dela eta, badute beren egiaren partea, edo misoginoa zela, edo emakumearen etsaia zela eta, badute beren egiaren partea, baina horrela bakarrik esanda, nire ustez faltsifikazioak dira.\nEtxaide’tar Joni, 1959, abuztuak 27:\n“Nik ere liburu bat idatzi berri dut gure sormintzoan, maleruski, ezin izan dut publikaerazi, moralaren aitzi zelakoan, egia da paidofilia erotika delakoa zukeela gaitzat euskaldun izpiritu hertsientzat, baina dena dela, ene negarrez idatzi izan nuen, ez bitxi izaiteagatik, eta uste dut funtsean garbia zela, baina ongi dakust inork ezin dezakeela euskaraz izkiria ez bada katoliko konformistenetatik, ni ez naiz horrela.”\nTxomin Peillen: Erran nezake beharbada Haur besoetakoa dela haren testamentua, azken ordeinua, eta hor esplikatzen du zer amestu zuen Euskadirentzat, latina, griegoa, filosofo zaharrak, eta ez bakarrik hori ezagutzea, urrungo Indiako kultura eta eman dezagun Iparraldeko kulturak ere bai, eta Greziakoak ere bai, eta Mendebaldetik ez zela heriotza baizik.\nJoxe Azurmendi: Miranderekin gertatzen dena da irla bat dela arrazoi askorengatik, berak zeukan pentsamenduarengatik, bere izaerarengatik ere bai, seguru asko, baina baita bere formazio paristarrarengatik, baina nik uste dut Parisen bertan ere irla bat zela, zeren bere iturriak neurri handi batean alemanak dira eta gaitzetsiak dira, esan nahi dut, gerra bukatu da, alemanek (naziek) gerra galdu dute, eta jada gaitziritzita daude, edo kondenatuta daude, hainbat autore aleman, eta justu autore horiek, Frantzian inon baino gehiago kondenatuta esan nahi dut. Eta justu autore horiek izango dira Miranderen inspiratzaile handiak. Orduan, Mirande gelditzen da Parisen bakarrik, Parisen euskaldun bezala egonez, Euskal Herritik urruti, eta euskaltzaleen artean bakarrago oraindik, eta alde horretatik Miranderen obrak gelditzen da gure literaturan irla bat erabat.\nAndolin Eguzkitza: Gainera, nik uste dut hor badagoela Miranderengan gauza bat argia, eta da berari ez diola axola irakurlea, bera idazlea da, bera bere buruaz idazten ari da, berak idazten duenean dudarik gabe berak plazerez idazten du, eta inongo zerarik gabe, hor jartzen du berak barruan daukan guztia, eta nik uste dut zentzu horretan Sarrionandia eta Atxaga eta Joxemari Iturralde eta mundu guzti horrek, eta lehenagotik jada Aresti, horren alde saiatzen ari zirela, ezta, alegia, literatura egitearen alde pentsatu gabe… euskal literaturan hainbeste egon dena, ba ez dakit, fedea zabaltzeko ote zen, fede erlijiosoa edo fede politikoa egiteko ote zen edo ezertarako ez, ezta?\nJoxe Azurmendi: Mirande tipo arraro bat da, edo gu gara harekiko arraroak. Alde batetik, miresmen handi bat daukagu eta beste alde batetik badirudi ez dakigula oso ongi berarekin zer egin, zeren alde diskutigarri asko dauzka, edo eztabaidagarri asko dauzka, faxista dela…, ez dakit, edo emakumearekiko bere ikuspegia oso negatiboa dela, edo morala ere desastre bat dela… dena dela, berdin da, Mirande oraindik ere gai delikatu bat bezala daukagu, nahiz eta idazle bezala denok miresten dugun.\nLainoak. Ihes egiten dute goizero, arduragabe, pasioari eta sofrimenduari bizkar emanda. Noraezean dabiltza etengabe hiri batetik bestera. Ez dakite ezer, aberririk ez dutela, atzerriak dakarren minaz.\n(Mikhail Jurievitx Lermontov)\nJon Mirande idazlearen "Haur besoetakoa" liburua ari da irakurtzen Saioa. Beti bezala, ordea, bere lagunak ez du bakean utziko.\nJon Miranderen Haur Besoetakoa eleberria\nBILBO ZAHARRA euskaltegiko ikasle-irakasleek "Klasikoen irakurraldi etenik gabea" antolatu ohi dute urtero, ikasturtearen amaieran, euren "Ikasleen jaia" ospakizunaren baitan. Ekimen hau duela bi urte hasi zen eta Axularren Gero liburuaren irakurraldiak eman zion hasiera. Iaz, Mogelen Peru Abarca liburua irakurri zuten eta aurten, berriz, Jon Miranderen Haur besoetakoa izan da ekainaren 16an Bilboko Arriaga antzokian irakurtzeko aukeratutako lana. Jon Mirande maitatua bezain baztertua izen zen idazlea aurkeztuko dizugu sekuentzia honetan eta Haur besoetakoa eleberri polemikoaren berri ere emango.\nAuthor: Azurmendi , Joxe Peilen , Txomin


Free chat Itambacuri. Ausazko arrotz doan txateatu berehala Itambacuri tik.\nFree chat Itambacuri\nOngi etorri Chatroulette ItambacuriEdozein lekutan, munduko pertsona aleatory bat konektatzeko. Chatroulette Itambacuri dezakezu honako aukeren artean aukeratu:- Guztiak pertsona mota Itambacuri doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nItambacuri hirien zerrenda:


Posted on apirila 8, 2008 by ekimena\tPosted in Aktualitatea, Agiriak\t— 1 Comment ↓\n‹ Gertaerak (2)\nmaiatzak 8ko elkarretaratzea ›\nTagged with: Agiria, fotos, irudiak, Manifiesto, movilizaciones\nOne comment on “Talde feministen omenaldia”\nBeti gogoan!!!. Urte horretan 17 urte nituen. Lehenengo German, gero Joseba. Ordu batzuek lehenago ere saiatu ziren norbait hiltzen, tiroka aritu ziren , Aldapetako aldapan, Donostian. Nola ahaztu une haiek? German eta Joseba gogoan zaituztegu !!!\nJustizia egongo balitz, hiltzaileak eta babesa eman ziotenak kartzelan egongo ziren, bainan ez da horrela gertatu. Gaur gure seme alabek horren berri eduki dezaten, memoria ez sekulan ahaztu. Askatasuna eta garaipena lortu arte.


Pentsiodunen mugimenduak azpimarratu du ez duela onartuko oraingo egoera - Soraluze - Plaentxia.eus\nPentsiodunen mugimenduak azpimarratu du ez duela onartuko oraingo egoera\nUbane Madera Zangitu 2022-01-25 10:15\nAtzo, astelehena, Osakidetzaren eta Osasunbidearen funtzionatzeko moduak kritikatu zituzten pentsio publiko duinen aldeko elkarretaratzean, gogora ekarriz, domekan pentsiodunen mugimenduek ere babestu zituztela osasun arreta publikoaren aldeko manifestazioak. Halaber, pentsioekin lotuta, salatu zuten, bizitza kostuaren igoerarekin alderatuta, pentsioak “murriztu” egin direla.\n50 bat lagunek babestu zuten atzoko elkarretaratzea. Ohi denez, Txaro Lete mugimenduko kideak hitza hartu eta atzokoan, bi salaketa mahai gaineratu zituen, Hego Euskal Herriko pentsiodunen mugimenduek adostutakoak.\nBatetik, domekan osasun arreta publikoaren alde egindako manifestazioak aipagai, salatu zuten “oso tamalgarria” dela “Osakidetzak, Osasunbideak eta Gasteizko eta Iruñeko gobernuek pandemiari aurre egiteko baliabide eta lantalderik” ez izatea.\nAgintarien “ezgaitasuna eta utzikeria” salatu zituzten eta baita ere, maskarak, antigenoen testak zein PCR probak norbere “poltsikoetatik” ordaindu behar izana, aurrez aurre arreta jasotzeko dauden “zailtasunak” eta besteak beste, “osasun-zentroak zein Etengabeko Arreta Guneak aldi baterako itxi izana”.\nPentsioekin lotuta, berriz, salatu zuten pentsioak %3-%4 inguru jaitsi direla bizitza kostuaren igoerarekin alderatuta, pentsioen erreformak ez duela bermatzen pentsio publiko duinik eta bizitzeko beharrezkorik, oraingo langileek erretiroa beranduago hartzeaz gainera, pentsio txikiagoa ikusiko dutela eta oro har, Euskal Herriko Pentsiodunen Mugimenduak ez duela egoera hori onartuko.


GITB :: Goierri Irrati Telebista :: Gipuzkoa - Aurkezpena eta non eta nola ikusi\nGoierri Telebista, telebista zerbitzua emateko helburuarekin sortu zen. Informazioa eta aisialdirako saioak Euskaraz egiteko helburuarekin.Goiherriko Ikuskari SL-ren sorrera enpresa bezala, 2003ko maiatzean.\nEkimen pribatutik abiatutako proiektua da, baina Goierriko 18 udalen oniritzia eta partehartzea du. Lehen emisioak, 2003ko irailean. Kable bidez (Euskaltel plataforman)- Uhin bidez berriz, 2004 urtarriletik.\nBestalde, TDTari begira etorkizunari hainbat berme lotzen saiatu gara, hitzarmenak adibidez: HAMAIAKArekin, eta Katalunyako XARXA, COMUNICALIA eta CANAL CATALÁrekin. Hauei lotu ditugun hitzarmenak, sareko programazioari bultzada handia emango diote. 2007ko irailean lortu dugu, TDT frekuentzia digitala. Goierrin beste hirurekin partekatuko dugu multiplexa: Localia, Vocento eta Urola Telebistarekin.\nNon eta nola ikusi\nSeinalea uhin bidez Beasain, Ordizia, Lazkao, Idiazabal, Legorreta, Olaberria, Ormaiztegi, Segura, Gabiria, Zerain, Arama, Gaintza, Altzaga, Urretxu, Zumarraga, Legazpi eta Ezkio Itsasora iristen da. Horretarako UHF 33 kanala sintonizatu behar da. Eta kable bidez euskaltel duzuenok S11.


EAEko eskoletan zerbitzua eskeintzen zuten 8 enpresei isuna jarriko diete, ustez, prezioak adosteagatik - Mondraberri\nTestua: Ausolan taldea-Argazkia-MB Artxiboa-2016/02/10\n- Legalitateari buruzko erabateko errespetua.\nGure portaera eta enpresa jarduerak, gure historiako 47 urte baino gehiagoan, indarrean dagoen legea erabat errespetatuz garatu da.\nInoiz ez dugu egin lehiaren kontrakotzat edo lehiaren murriztailetzat jo daitekeen ekintzarik. Ez dugu jakin egin denik, eta ez dugu parte hartu beste operadore batzuekiko hitzarmenetan merkaturatzeko modua aldatzeko, edo eskaintzaren eta eskaeraren joko librea aldatzeko, gure menuen eta zerbitzuen prezioak zehazteko orduan.\n- Eskaintza homologatua eta lehiakorra.\nAuzo Lagun, Magui Sukalde Zentralak eta Goñi Sukalde Zentralak, ikastetxe publikoetako eskola jangeletan ematen dugun zerbitzuaren esleipendunak garen heinean, Eusko Jaurlaritzaren homologazio, tutoretza eta kontroleko prozesu publiko zorrotza gainditu dugu beti.\nEskaini ditugun prezioak merkatuaren errealitateari eta Eusko Jaurlaritzak lehiaketa publiko bakoitzean aurkeztutako eskakizunei egokitu zaizkie.\n- Eusko Jaurlaritzaren kontrola.\nEusko Jaurlaritzak zorrotz definitzen eta kontrolatzen du ikastetxe publikoetako jangela horietan egiten dugun zerbitzua, eta horrek gure jardunbide zuzena finkatzen du.\n- Prezioen eskaintza doituak.\nHasieran enpresa esleipendunei leporatu bazitzaien ere ikastetxe publikoetako jangeletako zerbitzuaren prezioak handitu egiten zirela ikastetxe pribatu eta itunpekoetan egindako zerbitzu berdinarekiko, espedientean jarraitutako prozesuan zehar salaketa hori indargabetu egin da, eta frogatu egin da prezioak lehiakorrak direla, merkatura doituta daudela, eta egokiak direla gure bezero bakoitzaren behar desberdinei dagokienez.\n-Lehiakide batek jarritako salaketa.\nLehiaren Euskal Agentziaren jardueraren arrazoia lehiakide baten salaketa izan da, zeina ikertu den aldian Eusko Jaurlaritzak beti baztertu zuen homologazio publiko prozesutik, eta bide honetara jo du, bere nahiaren aurkako emaitza izan duen bide judiziala agortu eta gero ere.\n- Egiaztatu gabeko informazioan oinarritutako ebazpena.\nGure iritziz, salaketan dagoen informazioaren benetakotasuna ez da egiaztatu, eta gure iritziz testuingurutik kanpo erabilitako hainbat datutan oinarrituta landu da. Informazio hori da batez ere ebazpena oinarritzen duena.\n- Osperako kaltea.\nProzesu honek guztiak kalte konponezina eragiten dio, ospe eta irudi publikoari dagokionez, Auzo Lagun, Magui Sukalde Zentralak eta Goñi Sukalde Zentralak ez ezik, Euskadiko kolektiboetarako errestaurazioaren sektore osoari ere.\n- Gure bezeroak zerbitzatzeko bokazioa.\nGure aldetik, gure bezero bakoitzari bere beharretarako zerbitzurik egokiena emateko aktiboki lan egiten jarraituko dugu, kalitate-prezio erlaziorik onenarekin, eta merkatuan dugun kokapen enpresariala hobetzen eta sendotzen jarraitzeko.\nHorregatik guztiagatik, iragartzen dugu berehala errekurrituko dugula Lehiaren Euskal Agintaritzaren ebazpena Euskal Autonomia Erkidegoan dagokion organo jurisdikzionalaren aurrean.


Durangoko Azoka 2018: Euskal kultura oparo eta aberatsa aldarrikatuko du\nEuskal kultura oparo eta aberatsa aldarrikatuko du Durangoko Azokak\n53. edizioaren kartela Txakur Gorria sormen kolektiboaren lana da, eta “DA! asko dira!” izango da Azokaren leloa.\nAhotsenea guneak 70 kontzertu eta 42 solasaldi hartuko ditu Durangoko Azokan\nEsne Beltza, Huntza eta Anestesia, Durangoko Azokako gaueko kontzertuetan\nDurangoko Azokaren lehen Sormen Bekak literatura izango du oinarri\nDurangoko Azokak aniztasuna aldarrikatuko du\nKartela, Txakur Gorriaren eskutik\nTxakur Gorria sormen kolektiboa da Durangoko 53. Azokako kartelaren egilea. Mujikak gogoratu duenez, "azken urteetan ibilbide luzeko artistei agindu diegu enkargua, eta benetako ohorea izan da Nestor Basterretxea, Miriam Ocariz, Marta Cardenas, Jose Luis Zumeta, Christine Etchevers eta Jose Antonio Sistiaga artisten arte plastikoekin osatzea. Baina Azoka etengabe biziberritzen ari da, eta aurtengo irudia sortzeko sortzaile berriengana jo nahi izan dugu".\nTxakur Gorria sormen kolektiboa Ane Labakak, Nerea Ibarzabalek, Mariñe Arbeok eta Malen Amenabarrek osatzen dute, eta eskaera oso pozik hartu zutela adierazi dute.\nKartelean, "Landakon gertatzen diren mugimendu guztiak" islatu nahi izan dituzte. "Karteleko diseinua Landakoko planoan oinarrituta dago, eta bertan egiten diren mugimendu guztiak iradoki nahi ditu, errotuladore ibiltariak bagina bezala: sarrera, irteera, geldialdi, orrialdeak pasatzeko keinua, besarkada... Mugimendu askotariko baina osagarriak", azaldu dute.


Danontzat Gastrotekarena, Erdi Aroko pintxo onena : Bidasoko Hitza\nDanontzat Gastrotekarena, Erdi Aroko pintxo onena\nErdi Aroko pintxoen herriko txapelketa irabazi du Gorka Irisarri sukaldariak 'Aitatxi' pintxoarekin. Herria Olivenzan ordezkatuko du.\nIrabazleak, pozik, sariak eskuan.\nAsteburuan egin dute Hondarribian, Erdi Aroko Azokaren barruan, aro horretan oinarritutako pintxo lehiaketa. Danontzat Gastrotekako Gorka Irisarri sukaldariak egindako Aitatxi izeneko pintxoari eman diote txapela. Horrela, herriko sariaz gain, azaroan Badajozeko (Extremadura, Espainia) Olivenza herrian egingo den Erdi Aroko Pintxo Txapelketan herriaren ordezkari izango da. Bost tabernak parte hartu zuten herriko txapelketan: Danontzat, Gran Sol, Enbata, Ondarribi eta Sardara.\nTxapelketan bazen beste irabazle batentzako saria, herri epaimahaiarena alegia. Hori Ondarribi tabernari eman diote, Onddoa gorringotan mokaduagatik.\nGaur eman dute emaitzaren berri, udaletxean egindako agerraldian. Bertan Gorka Irisarrik zehaztu du sentimendu handiz egindako pintxoa izan dela, haren aitatxiaren omenez egindakoa izan baita, “txikia nintzenean amonak aitatxiri prestatzen zion saldaren omenaldi bezala egin dut”. Olivenzan herriaren ordezkari izatea ohorea izango dela aipatu du sukaldariak.\nGaurko sari emate ekitaldian epaimahaiko kide Arantxa Uyualla izan da, Laia erretegikoa hura. Aipatu du ez dela batere erraza izan onena aukeratzea, eta hori herriko pintxoen maila altuaren seinale dela, “maila bikaina dago, oso pintxo landuak izan dira”.\nMaria Serrano Turismo zinegotziak, hitza hartu duenean, txapelketan parte hartu dutenei eskerrak eman dizkie —tabernak eta epaimahai osatu dutenak—, eta herriko pintxoen eta sukaldarien maila goraipatzeaz gain, ziur azaldu da Hondarribiko ordezkariak lan ona egingo duela Olivenzan.


Wikiloc | Lakuntza- Torrao- Andia mendizerra- Argiñano-Lerate : trail\nHiking (Best Hiking trails in Spain → Navarre → Lakuntza )\nLakuntza- Torrao- Andia mendizerra- Argiñano-Lerate :\n3,202 192 1774\nLakuntza - Bakaiku (Hiking)\nViewed 479 times, downloaded 8 times\nnear Lakuntza, Navarra (España)\nSakanatik Gesalaz bailarara doan ibilbidea.\nLuzea iruditu ezkero, Torraotik Argiñanora egin daiteke, Andia menddizerra iparraldetik hegoaldera gurutzatuz. 5 - 6 orduko ibilbidea izango litzateke.\nArgiñanotik aurrera Gesalaz bailarako hainbat herri ezagutzeko aukera ematen du ibilbideak, urtegian bainutxo bat hartuz bukatzeko ere bai.\nAutobiatik Lakuntzara joateko irtendakoan iristen garen errotondan hasten da Unanu aldera doan pista. Horri jarraituz hasi behar dugu gure ibilbidea.\nArgiñano - iturria\nLizarraga, Andia eta Urbasa aldera begiratzeko toki aproposa.\nErne puntu honetan, bide zabala utzi eta bidezidor bat hartu behar dugu eta.\nHemen Artzaiaren bidearekin bat egingo dugu. Bidea pista bihurtuko da. Markagailuak daude.\nBidegurutze-3 ---- 1 h 45 min\nBihurgune itxi honetan eskuinera abiatzen den bidea hartu behar da. Goiko mendizerraren belazeetara atera bitartean ordu eta laurdeneko igoera bat dugu.\nHondakinen artean, hau dugu osorik mantentzen den borda bakarra. Erabiltzeko moduan dago gainera.\nGesalaz bailara ikusteko begiratokia 15:29\nPuntu honetan, atzera begiratuta, Andia mendizerraren barrenean Beriein mendia ikusiko dugu. Aurrera begiratzen badugu. Gesalaz eta Yerri haranak ikusiko ditugu, Lizarraldean. Erdi parean, Allozko urtegia ikus dezakegu.\nUr gaziko erreka, urtegia maila arinean gazitzen du.\nGoiko zelaietara IRTEERA 3-00 ORDU\nBasoa bukatu eta belazeak hasiko zaizkigu puntu honetan.\nAritzaleku kanpina duzu bertan, otordua egin edo gaua bertan pasa nahi izanez gero.\nMUEZ - iturria 6 h 30 min\nGesalaz udalerriko burua, bertan dago udaletxea.\nMuzki - iturria\nSanta Quiteria baseliza - arrastoak\nUnanu - 1 h 05 min\nHi, found this interesting trail: Lakuntza- Torrao- Andia mendizerra- Argiñano-Lerate : https://www.wikiloc.com/hiking-trails/lakuntza-torrao-andia-mendizerra-arginano-lerate-14080383 Regards, Wikiloc | Trails of the World


Laranjak eta sasoiko frutak erosteko duen garrantzia\nLaranjak eta beste fruituak denboraldian erosteko duen garrantzia\nEtorkizunean elikagai prozesatu gehiago erosten dugun gizartean gaude. Erabaki honekin ez dugu konturatzen gure gizarteari eta gure gorputzari kalterik eragiten ari. Mundu gutxiago kutsatu nahi baduzu eta osasun hobea gozatu nahi baduzu, laranjak eta beste sasoiko fruituak erosteko apustua egin dezakezu.\nLaranjak eta sasoiko fruta erosi, bere abantailak\nKontuan hartu fruta-sasoiko fruitu guztiak:\nFAOren arabera, hainbat gaixotasun eta gaixotasun fruta eta barazki kontsumo eskasak direla eta. Hori dela eta, osasun ona izateko ezinbestekoa da eguneroko dietak sartzea.\nZapore guztia gozatzen duzu, negutegietan hazi ez direnez geroztik. Gogoratu Valentziako laranjak denboraldian urritik apirilera eta azarotik martxora bitartean.\nMantenu osorik mantentzen dute osorik.\nNatura zentzuzkoa da denboraldi bakoitzean behar duguna eskainiz. Udan, adibidez, ur gehiago behar denean, sandia eta melokotoiaren beharra betetzen dute.\nValentziako mandarinak eta laranjak erosteko prebentzioa hotz eta gripea prebenituko duzue C bitamina eduki handia dela eta, zure defentsarako ezinbestekoa dela.\nSasoiko fruta erostea lurrean kaltegarria den monokultura ekiditeko.\nDirua aurrezten duzu. Laranjak eta beste sasoiko fruta salduak beste fruituak baino merkeagoak dira.\nLabur esanda, laranjak eta beste sasoiko fruta batzuk erosi nahi badituzu, zure burua eta planeta zaintzen lagunduko duzu.


Ruper Ordorika, musikaria: “Orain dela lau hamarkada Bilbon bizi genuen giroa erakusten dugu emanaldian” - etakitto.eus\nRuper Ordorika, musikaria: “Orain dela lau hamarkada Bilbon bizi genuen giroa erakusten dugu emanaldian”\n0 Elkarrizketak, Kultura\nETA KITTO 2022, Mar 11\nDiskoa kaleratu eta 42 urte ondoren, Ruper Ordorika musikari oñatiarrak ‘Hautsi da anphora’ lana ekarri du jendaurrera berriro. Sasoi hartan Bernardo Atxaga izan zuen lagun diskoaren letrak lantzeko orduan, eta oraingoan ere idazle asteasuarra izango dute alboan eszenatoki gainean Ordorikak eta ‘Mugalaris’ bandak. Hilaren 20an Coliseo antzokian izango ditugu, 20:00etan, Korrika Kulturalaren barruan.\nSorreratik lau hamarkada igaro ondoren, ‘Hautsi da anphora’ lana ekarriko duzu berriz jendaurrera. Zerk bultzatu zaitu horretara?\nLoraldia jaialdiaren kemenak ekarri gaitu hona. Orain dela urte batzuk proposamen honekin etorri zitzaizkidan, baina beste disko batzuekin nenbilen eta ezezkoa esan behar izan nien. Orain dela bi urte, azkenik, baiezkoa adostu genuen, baldintza batzuekin, baina pandemia iritsi zen eta orain arte ezin izan dugu proiektua gauzatu. Abenduan disko berria atera genuen eta orain proiektu honi heldu diogu. Konpromisoa genuen eta horrela egingo dugu.\nZer sentitu duzu 40 urte atzera egin eta orduko lan batekin parez pare jartzerakoan? Ondo zaharkitu den diskoa dela uste duzu?\nDomekan Senperen egin genuen lehen emanaldia eta diskoa oso gauza interesgarria bilakatu da, baita musikalki ere. Bernardo Atxagarekin eszenatokian egotea, nire taldearekin eta Bixente Martinez eibartarrarekin (gonbidatu egin dugu, bera zelako jatorrizko gitarra-jolea), aurkikuntza izan da niretzat ere. Gure errepertorioan urtero sartu izan dugu ‘Hautsi da anphora’ diskoaren abestiren bat edo beste eta eraldatuak daude, baina beste abesti batzuk taldearekin eguneratzen ibili gara eta perspektiba ikaragarria hartzen dute. Esan beharra dago disko hau bere sasoian ez zela oso popularra izan. Beti izan zituen jarraitzaile sutsuak, baina kopuruan ez ziren gehiegi. Horregatik, nahiko gauza bitxia da, ez gaudelako hizketan arrakasta zabala izan zuen disko bati buruz, baizik eta seguru asko giro bat isladatzen duen disko bati buruz.\nDiskoa berriz plazaratzeko orduan abestiei beste ukitu bat eman diezue? Eguneratu egin dituzue?\nTaldekideei planteatu nien edozein aldaketa egiteko libre ginela, baina nire ustez ona zela sasoi hartako giro hori gordetzea. Orduan, araudi libre horien barruan nahiko toki paralelo batera heldu garela uste dut. Beste sonoritate bat da, eta hainbat kasutan horrela nahi da, gauzak asko aldatu direlako teknikoki. Hala ere, uste dut, eta domekan ikusi genuenagatik berresten dut, giro hartatik oso hurbil gaudela.\n‘Ruper Ordorika & Mugalaris’ eta Bernardo Atxaga igo zarete eszenatokira. Nolako saioak prestatu dituzue?\nDiskoko hamar abestiak bere jatorrizko hurrenkeran aurkezten ditugu emanaldian eta tarteka-tarteka Bernardok iruzkin batzuk egiten ditu, batzuetan kantuei buruz, baina ez beti. Sasoi hartan Bilbon bizi genuen giroa erakusten du.\n‘Hautsi da anphora’ 1980an kaleratu zenuen eta zure lehen diskoa izan zen. Atxagak, ostera, 1978an argitaratu zuen lehen liburua, ‘Etiopia’, diskoarekin lotura zuzena duena. Harrezkero ibilbide luzea egin duzue eta euskal kulturaren ikur bilakatu zarete. Omenaldi bezala ere balio dezake ikuskizun honek?\nBai, baina ez bakarrik Bernando eta biontzat, baizik eta sasoi hartan elkarrekin ibiltzen ginenontzat: Jose Mari Iturralde, Joseba Sarrionandia, Manu Ertzilla, Bixente Martinez… Horrek ematen dio honek eduki dezakeen balioa. Berregiten dabilen zerbait da. Denok jarraitzen dugu gauza berriak argitaratzen eta gure ekina hor dago. Gauza berriak egiten gabiltza, zorionez, eta horrek erakartzen du disko hau honaino, bestela bidean geldituko litzatekeelako. Sasoi hartan askoz ere disko popularragoak zeuden eta Loraldiko jendeak disko honekin zerbait egiteko nahiak harritu egin ninduen. Orain dela egun batzuk Bixentek esaten zidan bezala, “orain dela 43 urte zeinek esango zigun kantu hauek jendaurrean jotzen ibiliko ginela”.\nDiskoa berriz jendaurrera ekartzea sasoi hartan Bilbon bizi zen giroa gogoratzeko balio duela aipatu duzu, baina nolako giroa bizi zen?\nLagunek eta guk egiten genuena gogoratzeko balio du, Pott-en denborako gauzak, adibidez. Bernardok ‘Etiopia’ liburua kaleratu zuen, nire ustez mugarria euskal literaturan. Batzuetan testuinguruak alderatzeko eskatzen digute, baina guztiz ezinezkoa da. Lagun batek esaten duenez, “sasoi hartan urtebetean publikatzen zen euskaraz gaur egun egun bakarrean argitaratzen dena”. Gaur egun euskarazko hedabideak ditugu (egunkaria, aldizkariak, telebista kateak, irratiak..) eta, zentzu horretan, 40 urtetan biderkatu egin da euskararen presentzia, ez dago konparaziorik. ‘Etiopia’ ia-ia artisautza-lana izan zen. Argitaletxerik gabe, guk argitaratu genuen. Idazmakinaz idatzitako poemak ziren. Gauzak ikaragarri eraldatu dira. Orain, aurrerapenek hobekuntzak ekarri dituzte alor askotan? Hori eztabaidagarria da. Testuinguru hartan euskaldunen %95 analfabetoa zen bere hizkuntzan, nahiz eta orain baino gehiago eta sakonago erabili. Eskolan zebilen mundu guztia gazteleraz edo frantsesez zegoen eskolatua. Pentsa nolako kontestua zen ‘Etiopia’ ateratzeko. Horregatik, horrek areagotu egiten du horren potentzia. Gaur egun ikastoletan edo euskal eskola publikoetan hazitakoek ez dute perspektiba hori, zorionez.\nGaur egun beste norbaitek hautsi beharko du anfora?\n(Barreak) Bai, seguru. Bernardok gogoeta handia egiten du horren inguruan. Erretorika sentimental baten aurrean aldarria egiten da. Sasoi hartan ‘Etiopiak’ arnas handia ekarri zuen euskal ekoizleentzat, niretzat bai behintzat. Bere poemak irakurri nituenean, “nahiago nuke hau guztia nik idatzi izana” pentsatu nuen, identifikazio handia sentitu nuelako, abestietan ikusten den bezala.\nKorrika Kulturalaren harira bost emanaldi eskainiko dituzue, baina diskoa ere berriz jarri duzue salgai. Aldaketak ditu?\nDiskoak hainbat berredizio izan ditu, baina berriena bira honekin batera etorri da. Pozik nago horrekin ere. Diskoa LP bezala atera zen, gero CDra pasa genuen eta orain remasterizatuta dator. Hala ere, ez du jatorrizko esentzia galtzen.\n#kontzertua#korrikaBernardo AtxagaBixente MartinezHautsi da anphoraKorrika kulturalaRuper Ordorika\n« Azitaingo enpresa-inkubagailua erabiltzeko eskaerak Debegesan egin beharko dira Juanjo Martinez: “Espiritu olinpikoa ukiezina da, ezin da deskribatu, baina existitzen da” »


Ali Banu, Alexandriako Xekea, oparotasunean da Alexandriako agintari. Denetarik du zoriontsu izateko. Bere zerbitzurako bizi diren esklabu ugari ere baditu. Baina ondasunek eta botereak leundu ezin dioten mina du bihotzean: Frankiarrek Alexandria menderatzeko egin zuten saiakeran, Kairam, zeukan seme bakarra lapurtu zioten eta itsasoaz bestaldera eraman zuten. Emaztea ere handik gutxira hil zitzaion bihotzeko minez. Ali Banuk alferrik bilatu zuen bere seme galdua lurralde urrun haietan; esklabu omen zen hango handiki baten mendean. Garai latzak ziren han eta etxera itzultzea gomendatu zioten bizitza salbatu nahi bazuen. Ordutik, ona eta gizabidetsua izan da beti menpean dituen esklabuekin. Eta semea berriz ikusteko itxaropena gordetzen du bihotzean. Bihotzak ozen esaten baitio, semea oraindik bizi dela; gorteko esklabuen antzeko gizon sendo bat izango da orain. Behin, azti batek semea itzuliko zela esan zion; eta agertu ere, desagertu zen garai eta egun berean egingo omen zuen. Horregatik, Ali Banuk, urtero, zoritxarreko egun hartan jaialdi handi bat antolatzen du gortean eta hamabi esklabu uzten ditu libre. Jaialdi horretan, esklabu bakoitzak istorio bat kontatu behar du libre izan baino lehen, haien bizitzaren eta pentsamenduaren berri izatea atsegin baitu Alik.\nItxaropena eta pazientzia galtzen ez dituenak eta bihotzean duen izpirituari, arimari, kasu egiten dionak jasotzen du azkenean bere saria, hain luzaro itxaron duena. Kairam, Alexandriako Xekearen semea, libre izan behar duen hamabigarren esklabua da, Ali Banun gortean dago jadanik; eta bere bizitzaren istorioa kontatzen duenean, Ali Banuk semea ezagutzen du; itzuli da azkenean aitaren etxera.\nHauek Wilhelm Hauffen laneko, Xekearen 2. eta 5. esklabuen kontakizunak dira.\nAbner eta tximinoa pertsonaia arrotzak dira, gizarte itxi batean bizi direnak, eta ez dira horietan integratzen. Gizakiok arrotzak behar ditugu geure burua ezagutzeko; zer garen eta zer ez garen argi ikusteko. Arrotzaren ergelkerian geure bizkortasuna dakusagu eta arrotza baztertuz, barre egin ahal izango diogu. Gertatzen bada, ordea, arrotzak, bere modu bereziez, geu ergel uzten gaituela; agian ikasi egingo dugu pixka bat, baina gero sutsukiago baztertuko dugu. Nola izango gara gu, ba, arrotzaren parekoak?\nJudua eta tximinoa arrotz zaien gizartera egiteko estrategia ezberdinak erabiltzen dituzte, bakoitzak bere ahalmenen arabera. Batek arrakasta du, besteak gutxiago, baina biek lortuko dute beren gaitasunak eta berezitasunak gizarteari erakustea eta gizarte horretan garatzea. Ipuin hauek erakusten digute, gizartean, adimentsuena ez dela beti hobekien moldatzen dena; izan ere, badaude beste ahalmenak, adimena baino garrantzitsuago direnak.\nFeliciano Peláez Arregi


Bilboko autobus-markesinetan eta metroan 40 artelan ipini ditue - bizkaie.biz\nBilboko autobus-markesinetan eta metroan 40 artelan ipini ditue\nBizkaie! 2021-04-07 08:40 Kulturea\nArte non-nahi ekimenaren bidez, horreek obrak erosi ahal izango dira.\nEkimenaren antolatzaileak, artelandun markesina baten alboan (argazkia: Moving Artists) | Ikusi handiago | Argazki originala\nIrabazi asmo bako Moving Artists alkarteak, Bilboko Udalaren babesagaz, Arte non-nahi antolatu dau, bertoko artisten obrak erakusteko eta saltzeko bide barritzailea. Izan be, proiektu honetarako aukeratutako 40 artelanak uriko autobus-markesinetan eta metroan ikusi leitekez, eta eskuko telefonoaren bidez, interesa dauenak momentuan bertan erosi leike piezaren bat.\nArte non-nahi ekimenaren bidez helburu ugari bete nahi ditue. Lehenik eta behin, herritarrei sorkuntzea hurreratzea eta bertoko artistei bultzadea emotea, pandemia sasoian euren lana erakusteko oztopoak izan dituelako. Beste sektore asko lez, artistena be larri dabil azkenaldion, eta Moving Artists-ek eta Udalak laguntzinoa emon nahi deutse. Bestetik, bildumazaletasuna sustatzea be badago helburuen artean.\nBatik bat, arte garaikidea lantzen daben sortzaileei zuzendutako deialdia izan da honako hau. Hautagaitzea aurkeztu daben 120 artisten artetik 40 aukeratu ditue antolatzaileek markesina eta geltokietan ipinteko. Bilbon ikusgai ez dagozanak be erosi leitekez, Moving Artists-en webgunean (hemen).\nApirilaren 20ra arte egongo dira 40 obrak markesina eta geltokietan, eta webgunean maiatzaren 15era arte. Leku bakotxean, jagokon obrearen bereizmen oneko argazkia, fitxa teknikoa, prezioa eta QR kodea ipini ditue. Azken horrek webguneko salmenta eremura eroango ditu erabiltzaileak.\nArte garaikidearen barruko teknika eta formatu ugari dagoz aukeratutako 40 obren artean, esate baterako, pinturea, eskulturea, argazkiak, diseinu grafikoa eta muntaiak. Batez besteko prezioa 500 euro dan arren, danetariko prezioak topauko ditue herritarrek: ilustrazino digitaleko 300 aleko edizino mugatu bateko unidadeak balio dauen 25 euroetan hasi, eta 4.500 euroko horma-irudian amaituta.\nHurrengo asteetan, beraz, aire zabaleko galeria bihurtuko da uria, antolatzaileek azpimarratu dabenez. Moving Artistis alkarteko kide Ixone Sadabak bertoko artistak sormenerako erakusten dabizan kemena azpimarratu dau, eta publikoari be dei egin deutso: herritarrei artea hurreratu eta arte-galeriak bisitetera animau nahi doguz.\nUrian jarduera ekonomikoa eta enplegua bultzatzeko Udalak martxan jarritako Bilbao Aurrera planaren barruan dago Arte non-nahi. Sormenaren eta kulturearen industriei laguntzeko asmoz, hainbat diru-poltsa plazaratu ditu Udalak, Moving Artists-en ekimen hau babesteaz gan, danetara miloe bat euro baino gehiagoko inbersinoa eginez. Xabier Otxandiano zinegotziaren esanetan, uriko espazio publikoak dinamizau nahi ditue, eta Arte non-nahi bat dator asmo horregaz.


Guda Mundiala | British Council\nZauritutako indiar soldaduak Frantziako herrixka batean ©\nBritish Councilek zazpi herrialdetan egindako ikerketa batek I Guda Mundialak izan zuen eragin globalaren inguruko ulerpen falta orokorra azaltzen du.\n‘Remember the World as well as the War’ izenburua duen txostenak gatazka honen inguruan den ezagutza– aurten bertan guda honen hasieraren mendeurrena ospatzen da – mendebaldeko frontean izan zen gudura mugatzen dela azaltzen du. Ikerketan parte hartu duten 7488 pertsonetatik herenak baino gutxiagok zekien Ekialde Hurbilak (% 29) eta Ipar Amerikak (% 28) zer esana izan zutela guda honetan, eta are gutxiago, Asia (% 17) eta Afrika (% 11) ere tartean izan zirela.\nTxosten honekin, British Councilek munduari dei egin nahi dio guda honen mendeurrenaren oroitzapen ekitaldiak gudaren izaera globalaren ulerpen hobea sortzeko erabiltzeko – egun Erresuma Batua eta munduko beste herrialdeen artean den konfidantza eta ulermenean izan duen eraginan aintzat hartuz.\nTxostenan, gudaren maila globala azaldu baina ia ezagutzen ez diren gertaeren artean, honakoak azpimarratzen dira:\n1919an Ghandiren lehen desobedientzia zibileko kanpaina burutu zen britaniar agintarien aurka, Indiak I Guda Mundialerako emandako 1,5 milioi gizon inguruko laguntza auto-gobernurako transizioarekin eskertua izango zenaren itxaropena zapuztua ikusi zuelako.\nMilioi bat afrikar personal laguntzailea baino gehiago – sarritan indarrez – erabilia izan zen gudan zehar. Hauetatik, 100.000 inguru hil ziren.\nDena den, gertaera hauek askoz ere ezagunagoak dira pairatu zituzten herrialdeetan eta, egun Erresuma Batuarekiko diren jarreretan lagun dezakete nabarmenki. Txosten honetarako ikerketa YouGove-ek burutu du British Councilerako Alemania, Egipto, Erresuma Batua, Errusia, Frantzia, India eta Turkian. Herrialde bakoitzean, 1000 eta 1200 pertsona inguru galdetuak izan ziren online galdetegi baten bidez.\nEntzun BBC WWI irrati-sailak\nMundua Aldatu zuen Gerra\nBloga: 'guk' eta 'haiek'etatik haratago\nAnne Bostanciren ustez jada ez da erabaligarria nazio terminoetan pentsatzea.\nFootball Remembers hezkuntza baliabideak eskoletarako\nIkasi ikasleekin alemaniar eta britaniarren arteko 1914ko gaboneko su-etenaren inguruan.\nOspatu mendeurrena klasean\nErabili irakaskuntza baliabideak I. Gerra Mundialaren hasieraren mendeurrena oroitzeko.


Aukera bi baino ez daude gobernatzeko: Urkullu-EAJren buru argitasuna edo ...\n18 IRA 16\nAukera bi baino ez daude gobernatzeko: Urkullu-EAJren buru argitasuna edo EH Bildu-Podemosen nahasmena\nEuzkadi Buru Batzarraren presidenteak EAJ-PNVren alderdikide, alderdizale eta hautesleak ohartarazi ditu inkesta guztiek iragartzen dituzten emaitza onak ikusita eman daitekeen gehiegizko erlaxazioaren aurrean\nIrailaren 25ean bi aukera baino ez daude jokoan: EAJ-PNVk eta berraukeratua izateko aurkezten den Iñigo Urkullu hautagaiak ordezkatzen dituzten ziurtasuna, seriotasuna eta egitasmo argia batetik; edo Bildu eta Podemos taldeek osatzen duten bikoteari lotzen zaizkion esperimentua, abentura eta nahasmena. Hori da Euzkadi Buru Batzarraren presidente Andoni Ortuzarrek gaur EAJk Urdaneta kalean egin duen ekitaldian, donostiarrei helarazi nahi izan dien mezua. Mitin berean hitz egin dute Gipuzko Buru Batzarraren presidente Joseba Egibarrek, Eusko Legebiltzarreko presidente eta Gipuzkoako zerrendako bigarren doan Bakartxo Tejeriak , eta Garapen Ekonomiko eta Lehiakortasun Sailburu eta Gipuzkoako hirugarren Arantxa Tapiak.\nOrtuzarrek Urkullu eta EAJ-PNVren garaipena nahi duten euskal herritarrei ulertarazi nahi izan die inkestak, hauteskundeetako garaipena talde jeltzaleari ematen dioten arren, inkestak baino ez direla. Esanahia izango duen bakarra izango da datorren igandean hautestontzietan jarriko den botoa. Jeltzaleen buruaren esanetan, orain arte ezagutu izan diren inkestek hainbat ondorio planteatzen dituzte. Urkulluren lidergoaz eta PP eta PSOEren beherakadaz gain, Ortuzarrek beste bi azpimarratu ditu. Batetik, “Podemosek ez duela sorpassoa ematea lortzen eta Ezker Abertzalea ez dela hondoratzen, baina , kontuz, elkarrekin indar handia izan dezakete”. Eta bestea da “Gobernatzeko aukera bi baino ez daudela: batetik, EAJk eta Iñigo Urkulluk lehendakari gisa ordezkatzen dutena; eta bestetik, EH Bildu eta Podemosen batura. Biek esan dute EAJren alternatiba izan nahi dutela eta EAJ boteretik kendu nahi dutela. Ez dakigu oso argi zertarako nahi duten, baina zilegia da horrela planteatzea”.\nPlanteamendu hori eginda, Ortuzar gaiaren muinera joan da eta donostiarrei eta gipuzkoarrei galdetu die herriaren zainketaren ardura nori emango dioten. “Nik ez dut zalantzarik, argi eta garbi, Iñigo Urkullu aukeratuko dut. Herri honen etorkizunak esku onetan egon behar du eta eskurik onenetan egongo da”, esan du. “ Begiratu bestela eztabaida biei eta albistegiei. Urkullu eta EAJ ziurtasuna dira, proposamenak, zenbaki argiak, konpromiso zehatzak enpleguarekin, gazteei eman beharreko laguntzekin eta gizarte babesarekin; Podemosek eta Bilduk direnak eta ez direnak egingo dituztela esaten dute baina beren burutazioak nola ordainduko diren esan gabe, EAJk eta Urkulluk bakea finkatzeko ekinbideak eta etorkizunerako benetako bizikidetza eskaintzen dituzte ; Bildu, iraganean nahastuta dago eta hiltzea txarto egon zela esan nahi gabe. EAJk eta Urkulluk autogobernurako proposamen argia aurkezten dute, erabakitzeko eskubidea barne; Podemosek Kanadari buruz hitz egin du “ bai baina ikusiko dugu, hasiera batean bai baina gero ez” esanez. Hori da dagoena. Urkullu eta EAJ proposamenak eta gauzak argi; edo Podemos eta EH Bildu ideia falta eta nahasmena. Bi horien artean aukeratu beharko da” hausnartu du Ortuzarrek .\n“Hemen, hemen bereziki, Donostian eta Gipuzkoan, aukeraketa argi baino argiagoa izango da” jarraitu du EBBren buruak. “Direnak eta ez direnak egingo zituztela agindu zuten eta gero inposaketa baino ez zuten ekarri, desastrea eta zabor poltsak zintzilikatzeko pintxoak, besterik ez. Zuek sufritu duzue hori dena. Irailaren 25ean, Gipuzkoako hiritarrek eta Euskadi osoko hiritarrek zera galdetu behar dute: noiz bizi gara hobeto, orain EAJrekin ala Bildukoak beren inposaketarekin zeudenean? Noiz dago lasaitasun handiagoa, elkarrizketa gehiago, aurrerapen handiagoa: orain EAJrekin ala lehen Bildurekin? . Ba, Eusko Jaurlaritzan, berdin. Urkullu eta EAJ ala Bildu Podemosekin edo Podemos Bildurekin, aukera bi horiek berdinak direlako. Baina, benetan; aukerak, horiek biak dira”, esan du Ortuzarrek.\nLegebiltzarreko EAJ-PNVren bozeramaileak, Joseba Egibarrek, Estatuari –eta alderdi espainiarrei- exijitu die errespetatu dezatela euskal herritarrek libre eta demokratikoki erabakitakoa. “Gauza bakarra eskatzen dugu: errespeta dezatela herri honek libre eta demokratikoki erabakitakoa”, eskatu du, “herri bat garelako, identitate propioa daukagulako eta gure etorkizunaren jabe izan nahi dugulako”, adierazi du.\nDatuak ikusita, Egibar konbentzituta agertu da “herri honek estatu propioa izateko baldintzak betetzen dituela eta horretarako eskubidea duela”. Eta baieztapena argudiatu du, hainbat adibide erabilita; besteak beste, espainiar eta euskal defizit publikoa eta zorra konparatuta. “Ez da egia –espainiarrek esaten duten bezala- beraiek gabe galduta gaudenik”, ohartarazi du, “jakin badakite eskumenak gure eskuetan baldin badaude eurek baino hobeto kudeatuko ditugula”. “Etorkizuna gure esku dago eta hori badakite”, ondorioztatu du, “eskumen guztiak nahi ditugu euskaldun guztien bizi-kalitatea hobetzeko, guztiena: abertzaleena eta abertzale ez direnena”.\nGaurko mitinean parte hartu du baita ere Bakartxo Tejeriak –lehen aldiz ama izan zenetik-. Tejeria EAJren hautagaia da berriro ere Eusko Legebiltzarreko presidente izateko. Bere hitzaldian, azken lau urteotako balantzea egin du eta ondorioztatu du “egiteko asko badago ere”, aurrerapena ezin dela zalantzan jarri. “Legegintzaldi galdua izan dela sinestarazten saiatzen direnen aurrean, hori ez da egia; eta ez dut nik esaten, datuek erakusten dute bide onetik goazela”, nabarmendu du.\nKalitatezko enplegua sortzea, gure gizarte babeserako sistema indartzea, eta Euskadirako estatus berria zehaztea dira datorren legegintzaldirako “erronkak”, adierazi du. “Herri hau adinez nagusia da, eta bere etorkizunaren jabe izan nahi du; Euskadiren aitortza juridiko-politikoa lortu behar dugu nazio gisa”, esan du. “Hemen bizi garenok eskubidea dugu libre eta demokratikoki gure etorkizuna erabakitzeko”, baieztatu du, “eskubidea da, gure eskubidea, guztiona, abertzaleona eta abertzale ez direnena”.\nAzkenik, Euskadi txikia izan arren ekarpen handiak egin dituela munduan zehar azpimarratu du Arantxa Tapiak. “Basque Country edota “Euskadin Egina” marka bidaiatzen dugun herrialde ugarietan ikusi dugu. Hortxe hor Hego Afrikara eraman gaituen hegazkinaren motorrak; Mexiko Hirian ikusitako trenak; EE.BB. edo Eskozian bisitatutako parke eolikoak; Londreseko gastronomia, edota Marseillako autobus elektrikoak. Bidaiatu dugun bakoitzean euskal industriarekin topo egin dugu”.\nUrte askotako lana izan da. Hamarkadak izan dira I+G+b bultzatzen, Euskadi euskal industria eta enpleguaren alde eraiki ahal izateko. Honi esker emaitzak ditugu aipagai nahiz eta oraindik badiren erronkak gainditzeke. Errealitatearen demagogian egiten dutenen aurrean, EAJ-PNVk ekimen zehatzak eta egingarriak proposatzen ditu. “Errealitatearen parte gara. Euskadiren beharrak eta bertuteak ezagutzen ditugu. Euskadiko pertsonengan sinesten dugu, baita bere potentzialean ere.


Osi�alde eta Orixeko bertsoak |2013/04/13\nHitzetik Hortzera sarean ikusgai\nOrixe eta Osi�alde sariketetako bertsoak eman dituzte aste honetako Hitzetik Hortzeran. Orixeko finala A�organ jokatu zen, martxoaren 22an. Osi�alde, Gabirian, joan den larunbatean. I�igo Manzisidor Mantxi eta Nerea Ibarzabal izan dira txapeldunak. Horrekin batera, Felix Zubia, Mantxi eta Nahikari Gabilondoren hitzak ere jaso ditu Hitzetik Hortzerak.\nostiral gauean eta igande arratsaldean |2013/04/12\nOrixe eta Osi�aldeko bertsoak Hitzetik Hortzeran\nOrixe eta Osi�alde sariketetako bertsoak emango dituzte aste honetako Hitzetik Hortzeran. Orixeko finala A�organ jokatu zen, martxoaren 22an. Osi�alde, Gabirian, joan den larunbatean. I�igo Manzisidor Mantxi eta Nerea Ibarzabal izan dira txapeldunak.\nBulebarrean, 18:00etan |2013/04/12\nLujanbio, Colina, Gaztelumendi, Arzallus, Martin, Silveira eta Uranga gaur Donostian\nDonostiako Bulebarrean zazpi bertsolari aritu dira kantuan gaur arratsaldeko 18:00etan, Askegunean: Maialen Lujanbio, Sustrai Colina, Be�at Gaztelumendi, Amets Arzallus, Alaia Martin, Xabier Silveira eta Jokin Uranga.


Beraz, jokalari jasoko gaizki emaitzak\n- Azken poker odds kalkulagailua, Da, oro har, gehien erabilgarria, Proiekzioak, eta, besteak beste, nire Pertsonal onena, nolanahi ere, bada Zure helburua lortu duzu irabazteko, Poker, eta ez da bazterrera utziHau da, besterik gabe, beste Tresna urrian, sentitzen argia izan Ere, hobetu ahal izango duzu Zure gaitasunak, eta ulertzeko, praktikan, Bat da poker kalkulagailua nahiko Erraza da, eta horietako gehienak Doakoak dira, eta hori da, Denboraren materia bat bakarrik, poker Kalkulagailua automatikoki kalkulatu softwarea tresna Jokalariak zorte zaudeHorretarako prozesuak software dagoen informazioa, Edo lehendik dagoen informazioa sartu Ahal izateko eskuz. Informazio hori izango da, bereziki Lagungarria jokalari, nor egiten ari Dira beren lehen sartu forays Gaztelaniaz, eta poker matematika, printzipioak Kalkulua odds eta esku odds Ez dira guztiz ulertzen. Hala ere, esperientziadun jokalari are Gehiago gozatu jokoa erosoa. Diseinatu da horiek emateko analitikoa Aplikazio emanez gehiago informazio zehatzik. Free poker kalkulagailua da erabakitzeko Zer erabiltzeko, garrantzitsua da beharrezko Ezaugarri multzo kontuan hartu behar da. Eta, hasiberri bat bada, gomendatzen Dugu bat behar duzu horri Buruz irakurri moderno bat, erabilera Anitzeko kalkulagailua hori da odds Denbora errealean eta kalkulatu. Garrantzitsuena arteko aldea programa eta Aholkuak eskaintzen ditu bere errentagarriena Eragiketa bakoitzean jokoaren etapa.\nBerriena bat, pokercalculators erakargarria egiten Duten ezaugarriak jolas-esperientzia izango Da errazagoa. Jakitea odds pot bat izan Jotzen da garrantzitsua ekintza hartu, Dituzun horiek ezin hobeak dira. Programa horietako asko oinarritzen dira Monte Carlo printzipio eta metodo Bilaketa ahalik eta emaitza, eta Esan nahi aukera ematen da. Atzean printzipioa aplikazio hau da Zehatza emateko kalkuluak zehatz zenbakiak Dira hainbat bizitzako egoerak. Hau da, bat simple poker-Calculator-kalkulatu zure lortzeko aukerak Emaitza positiboa izan da.\nAplikazio hau biltzen estatistika eraiki-HUD, etsaiak eta botatzen horiek Joko zehatz bat categorie"beraientzat.\nAplikazioa eskaintzen dute denek batera Tags errazago erabiltzaileek bidez guztiak Ontledingsmetrieken nabigatu nahi duten jokalari Zehatz tags izan dira jakinarazi. Ikusi ahal izango duzu puntuazioa Pisuak eta neurriak eskuz, jartzen Du jokalari batzuk jakin bat kategoria. Zerbitzu handi bat zein da, Diseinatu, txapelketak, laguntzeko.\nHorrez gain, ohiko urria, probabilitate-Teoria, eta probabilitate teoria, aplikazio Hau izango berezi bat, urrian.\nIntxaur eskua da abisu bat, Funtzio bat da egoera horiek, Erakusten duten zure handiena dira, Guztiak-in-hand, zuk egin Ahal izango da. Hau horrela bada, aplikazioa oso Erabilgarria da, seinale gisa duten Askorentzako istorioa kopuru handi bat Taulak, entregatu, eta denda azterketa xehetasunak. Oso tresna erabilgarria garatzeko beren gaitasunak.\nBenetako dirua joko da agerian, Banan-banan\nFree poker ekitatea kalkulagailua da Eskuliburu bat zenbatu. Eserita mahaian, badakigu besterik ez Dugu txartelak, baina bakarrik ezin Dugu asmatzen, zer da eskuetan Bere lehiakideak.\nKasu honetan, ez dago aukera Bat izango da hiriburua, bere Eskuak kalkulatzeko apustuak, alderatu banku, Eta izango dute erabakitzeko etorkizunerako Estrategia-handi bat da, zeregin Tasa kalkulagailua.\nIrakurri buruz gehiago Pokerprolabs aplikazioa; Ezaugarri nagusia gaitasuna da hamabost Mahaiak, aldi berean, jolasteko.\nLehen aldiz, tresna bat da, Proba moduan exekutatu, galdetu egingo Zaizu sartu lizentzia bat da, Erosi, edo saiatu da.\nAldi honetan zehar, denbora ematen Die erabiltzaileei sarbidea ezaugarri guztiak, Baina da zazpi egunetan.\nDenbora honetan zehar, eta erabili Ahal izango duzu ezaugarri guztiak Zehatz-mehatz eta arakatzeko, eta Ala ez erabakitzeko, beharrezkoa da Bertsio osoa produktua. Aholkularitza jaso partidan zehar. Zer iritzi programa, aukera izan Behar hautatutako errusiako Poker Kalkulagailua Antzekoa da hori goratzeko, begiratu, Deitu, Tolestu, Pokerstove, baina badira, Halaber, osagarriak zenbaki bat ezaugarri. Aplikazioa kalkulatuko guztiak erabakiak etxea, Oinarri zer pentsatzen ari zaren, Hau da lehiakide bat izango Erreakzionatu ekintzak hartzen zuen.\nAipatutako erabilerak dira ondo maite Erabiltzaile gehienek.deskonposizio.Abe. Azken poker odds kalkulagailua, ohi Da ©©n, gehiago erabilgarria programak, Eta beti, besteak beste, nire Pertsonala zaharragoak lortuko, eta ez Du, inola Ere ahaztu egiten, Zure helburua da to play irabazteko.\nOso erraza da, horrez gain, Nahiko erraza da ulertzen eta Kontu tresna bat garatzeko eta Egiteko zure urriaren bat poker Trebetasunak landu eta horietako gehienak Jarraituko materia bat izan aurretik Denbora bat full free konfigurazioa.\npoker Poker - Slot Makinak, Free, Slot Makinak, Ez Dago Sartzeko\nTá Airgead Tirim-Imirt Poker - Íoslódáil Agus A\npppoker cheats kkpoker laguntzailea egiteko poker pppoker net denda kalkulagailua poker izarrak poker kalkulagailua holdem Android pokerbros download poker izarrak programa laguntzaile kkpoker net upoker berrikuspen


Gasteizko Gobernuak jarraitzen du ikusten Haur Hezkuntzako lehen zikloa, 0-3 urteko etapan, zaintza zerbitzu gisa | LAB SINDIKATUA\nIrakaskuntza Haur Eskolak Gasteizko Gobernuak jarraitzen du ikusten Haur Hezkuntzako lehen zikloa, 0-3 urteko etapan,...\nGasteizko Gobernuak jarraitzen du ikusten Haur Hezkuntzako lehen zikloa, 0-3 urteko etapan, zaintza zerbitzu gisa\nEusko Jaurlaritzak gero eta ageriagoan uzten du Haur Hezkuntzako lehen zikloa zaintza zerbitzutzat hartzen duela, zikloaren izaera hezitzailea baztertuz. Berriki, argitaratu duten familia eta lana uztartzeko azken dekretuan, haur eskolak familien bidelagun izan beharrean, haur eskoletan hauetan matrikulatzea zigortuz.\nErkoreka sailburuak funtzionarioei 18 asteko baimena emango ziela adierazi ostean, oraindik hauek hartzeko jarraibiderik eman gabe, eremu guztietako langileek gurasotasun baimena 16 astez gozatzeko aukera izango zutela azaldu zuen hedabideen bidez. Neurri honekin kontziliazioa bultzatu eta ama bilogikoa ez den bikotekidearen zaintza lanetan ardura gehiago hartzea zela helburua adierazi zuen.\nUrriaren 3an, prentsaren bidez enteratu ginen, dekretuaren zehaztunetan gehiago sartu gabe, 16 asteko baimena hartzeko baldintza batzuk bete behar direla “benetako kontziliazioa” izan dadin: baimen honetaz disfrutatuko dutenek haur eskoletan ezin izango dutela izena eman baimen hau disfrutatzen ari diren bitartean eta etxeko lanak egiteko ezin izango dutela inor kontratatu. Erabaki honekin familien erabakitze eskubidea eta haurren hezkuntzarako eskubidea urratzen da. Azkenengo berria izan da etxeko lanak egiteko pertsona bat kontratatzearena baztertu dutela, eta baimena bezala saldu dutena langile ez publikoen kasuan eszedentzia izango dela.\nErkorekak familia eta lana uztartzeko kontziliazio neurrietan “urratsak” ematen dituztela esatea herri honi iruzur egitea da, egiturazko arazoei erantzun isolatu eta inprobisatuak emanaz eta propaganda elektoral gisara salduaz.\nAlde batetik, LAB sindikatutik Eusko Jaurlaritzak familia ereduen gaineko hausnarketa eta Haur Hezkuntzako lehen zikloarekiko duen jarrera salatu nahi dugu. Bestetik, familia eredu desberdinei eta zaintza lanei erantzungo dioten benetako politikak behar ditugula eta horretan lanean jarraituko dugu.\nDekretuan Suedia eta Finlandian baimenen parekatzeak eredu gisa aipatzen dituzte, baina ez dure errekaparatzen hango hezkuntza sisiteman, aukera berdintasunean oinarritakoa, 0-3tik desberdintasun sozialak ekiditeko neurriekin.\nGainera, Haurreskolak Partzuergoan, beka sistema, errenten araberako sistemagatik ordezkatu zen, eta Legebiltzarrak eskatuta, 18.000 eurotik beherako errenta duten familiei doakotasuna aitortu zitzaien. Legebiltzarrak eskatu duen neurri honek haurreskolen doakotasuna zuen helburu, baina ez du garapenik izan eta Haur Hezkuntzako lehen zikloan, 0-3 urteko etapan, Eusko Jaurlaritzak gaur gaurkoz ez du inbertsiorik egin nahi, zaintza zerbitzu legez baitu.\nHaur Hezkuntzako lehenego ziklotik Euskal Eskola publiko komunitarioa Iruten jardungo dugu.


Mediku nafarren greba, herren | Gizartea | Berria\nOsasun langile talde bat protestan, artxiboko irudi batean. JON URBE / FOKU\nEz du adostasunik lortu. SMN Nafarroako Mediku Sindikatuak grebara deitu ditu herrialdeko medikuak: gaur dute lehen eguna, baina lanuzteak eginen dituzte otsailaren 7, 14, 21 eta 28an ere. Besteak beste, Nafarroako Osasun Departamentuari eskatu diote neurriak har ditzala kontsulta denborak egokitzeko, behin-behinekotasuna murrizteko, lan baldintzak hobetzeko eta lan kargak gutxitzeko. Alta, deialdiaren letra txikiak —euskara eskakizuna lan deialdi publikoetatik kentzeko eskaerak, adibidez— eta greba hauteskundeetatik hain gertu egin izanak mesfidantza eragin dute osasun sektorean, eta hainbat eragilek ez dute protesta babestu.\nLABek, osasun arloko mahai sektorialean ordezkari gehien duen sindikatuak, esate baterako, ez du lanuzterik bultzatuko, eta «interes partikular asko» sumatu ditu deialdiaren atzean. Sindikatu abertzaleak bat egin du greba deialdian azaldutako eskaera eta aldarrikapen batzuekin, baina «zintzo» jokatzeko eskatu dio SMNri, batez ere «arazoen arduradunak» identifikatzeko tenorean: «Soldata murrizketa guztiak aurreko legealdian erabaki ziren, UPN Nafarroako Gobernuan eta PSOE eta PP Espainiako Gobernuan zirela; Madrilgo gobernu horiek galarazi dute lantaldeak berritzeko eta zabaltzeko aukera, eta haiek mugatu dute langileon baldintzak kudeatzeko autogobernua».\nAre: LABek gogorarazi du ezen 2012an, UPNko Marta Vera Osasun kontseilari zela, lanaldia 38 ordura luzatu zela eta 600 lanpostu murriztu zirela: «Garai hartan, SMNk ez zuen mobilizaziorik antolatu». Legealdi honetan, berriz, Osasunbideko langile guztiek erosahalmena berreskuratu dutela eta langile kopurua UPNk ezarritako murrizketen aurreko egoerara itzuli ez ezik gainditu ere egin duela nabarmendu du sindikatuak.\nLABen kritikak «iraingarritzat» jo ditu SMNk. Ohar bidez adierazi du «gezurra» dela orain arte mobilizaziorik egin ez izana: «Greba egin genuen 2004. urtean ere». Bestalde, Nafarroako Gobernuak iaz aplikatutako %5,5eko soldata igoera «desorekatua» eta «bidegabea» dela gaineratu du sindikatu horrek, igoerak maila apaleneko funtzionarioei —D eta E mailakoei— eragin dielako batez ere: «Haiei bai, nabarmen igo dizkiete ordainsariak, baina gu oso urrun gaude 2010eko mailatik».\nLAB ez da izan Nafarroako Mediku Sindikatuaren deialdia txarretsi duen eragile bakarra. Nafarroako OEE Osasungoa Euskalduntzeko Erakundeak ere kritika gogorra egin dio SMNri, greba deialdian euskarari egiten zaion aipamenarengatik, batez ere: «Aldarrikapen batzuekin ados egon gaitezkeen arren, bada puntu bat osasungintza euskalduntzearen kontra doana erabat; izan ere, euskara ez baloratzea eta euskarazko profila duten lanposturik ez egotea eskatzen dute».\nNafarroako OEEren esanetan, «ezinbestekoa da pazientearen hizkuntza errespetatzea», eta, horretarako, euskarazko mediku lanpostuak sortu behar dira: «Euskaraz eta gaztelaniaz ongi moldatzen diren profesionalek, komunikazioari dagokionez, zerbitzu hobea ematen ahal diete Nafarroako biztanleei».\nHorregatik, osasun langile euskaldunen elkarteak txarretsi egin du «euskara baremoetatik ezabatzeko» asmoa: «Arrotz sentiarazi nahi gaituzte gure etxean, bai gu, langileok, eta baita gure paziente euskaldunak ere».


"Flandrian futbolarien gisan onartzen dituzte dantzariak" - Gipuzkoako Hitza\n“Flandrian futbolarien gisan onartzen dituzte dantzariak”\n2013, maiatzak 24 Albisteak, Kirola, Sailkatugabeak 746\nEuskal dantzetan hasi bazen ere, dantza klasiko eta garaikidean murgilduta dabil Ion Agirretxe (Donostia, 1988) Flandriako Royal Balletean. Dantzari agertu berriaren saria eman dio Gipuzkoako Dantza Profesionalen Elkarteak.\nDantzari agertu berriaren saria eman dizute. Zer esan nahi du zuretzat sari horrek?\nOso sari berezia izan da, eta familiarekin gozatzeko aukera eduki dut. Urte askotako lanaren ondorioa da, eta inoiz ez duzu pentsatzen halako sari bat emango dizutenik. Hunkigarria izan da.\nFlandriako balletean zaude egun, Anberesen. Nola iritsi zinen hara?\nBizitzaren gorabeheren ondorioz; Bartzelonako ballet konpainian nengoen, eta han arazo ekonomikoak zeuden, eta momentu zailak ziren. Hori dela eta, emaztea eta biok Europako eta Ameriketako hainbat konpainiatara aurkeztu ginen. Flandriako Royal Balletean eman ziguten aukera.\nPrograma berri bat prestatzen gabiltza, bi aste barru estreinatuko dugu eta. Datorren denboraldian, Romeo eta Julieta balleta dantzatzeko aukera izango dugu. Emanaldi dezente izaten ditugu, bai Anberesko Operan, baita Gent hiriko operan ere; Ingalaterran eta Frantzian ere ibiltzen gara.\nDena den, euskal dantzetan hasi zenuen ibilbidea. Euskadiko Aurresku txapelduna ere izan zinen 2002an. Nola eman zenuen euskal dantzetatik dantza klasikorako jauzia?\nPrestakuntza fisiko berezi bat nahi nuelako hasi nintzen balletean, elastikotasuna eta beste hainbat gauza. Niretzat guztiz ezezaguna eta interesgarria zen balletean egiten den lana. Bi munduak oso desberdinak dira lan egiteko moduan, baina beti dago zerbait interesgarria batak besteari laguntzeko; balletak euskal dantzari eta euskal dantzak balletari.\nDonostian Thalia akademian eta Madrilgo kontserbatorioan egin dituzu dantza ikasketak. Dantza ikasi eta arlo horretan sakontzeko beharrezkoa da kanpora joatea?\nPena da, baina horrela da; dantzari izateko etxetik gazte irten beharra dago. Gasteizen badago kontserbatorio bat, eta bertan ere ikasketak egin daitezke, baina profesional izatea nahiko zaila da egun Euskal Herrian.\nDantza bultzatzeko zer urrats beharko lirateke Euskal Herrian?\nOso laguntza gutxi daude dantzarako; balleta, eta dantza oro har, ez da kirol bezala onartzen. Baina Gipuzkoako Dantza Profesionalen Elkartea izugarrizko lana eta ahalegina egiten ari da dantza bultzatzeko; kanpoan gauden dantzari guztioi etxean dantzatzeko aukera ematen digu, familiak gertutik ikus gaitzan.\nZer aurkitu duzu Flandrian Euskal Herrian izango ez zenukeena?\nBatez ere, lana. Lanagatik etorri nintzen, nahiz eta asko gustatuko litzaidakeen familiarengandik gertu egotea. Baina Euskal Herrian lan egitea, oraingoz, oso zaila da.\nFlandrian eta, oro har, Euskal Herritik kanpo ibili zaren lekuetan, dantzarako kultura gehiago ikusi duzu?\nBai, noski, Espainia mailan oso kultura gutxi dago dantzarako. Hala ere, Euskal Herrian badago kultura eta afizioa, baina laguntzak falta dira. Flandrian futbolarien gisan onartzen dituzte dantzariak. Baita Suitzan, Ingalaterran, Alemanian, Frantzian eta leku guztietan ere. Horrek ematen du amorrua.


Olio bilketa barikuan, hilak 30 — Elgetako UdalaTelegram GlyphTelegram Glyph\nOlio bilketa barikuan, hilak 30\n2004-01-28T15:45:00+01:00 2004-01-28T15:45:00+01:00 2004-01-28T15:45:00+01:00\nUrtarrilak 30ean, barikua, olio bilketa izango da herrian. Arratsaldeko 16:00ak eta 20:00ak bitartean, Mendizaleen plazara (Udaletxe parean) eraman beharko da sukaldeko olio erabilia. Olioa biltzeko furgoneta bat egongo da plazan; Puntu Berde Mugikorra izeneko zerbitzua da.\nOlio bilketa zerbitzua Debagoieneko Mankomunitateak kudeatzen du. Egutegi bat jarraituz, etxeetako sukaldeetan erabiltzen den olioa batzeko zerbitzua da Puntu Berde Mugikorra. Olio erabilia beirazko, plastikozko edo brick moduko ontzi batean eraman behar da plazara.\nZerbitzu honen bitartez, erabilitako olioa birziklatzeko prozesua hasten da. Olio erabilia birziklatzen denean biodiesela sortzen da. Biodiesela biodegradagarria da eta egungo erregai fosilek baino gutxiago kutsatzen du.


Eñaut Elorrietak estilo klasikora jo dau 'Harian' proiektuan - bizkaie.biz\nEñaut Elorrietak estilo klasikora jo dau 'Harian' proiektuan\nDabi Piedra\t2018-10-16 13:35 Musikea\nKaabestri String Ensemble boskotea lagun, birea hasiko dau urriaren 28an.\nJosune Serrano, Eñaut Elorrieta eta Anjel Valdes, proiektuaren aurkezpenean | Ikusi handiago | Argazki originala\nEñaut Elorrietak bide barriak topetako gogoz ekin deutso proiektu barriari. Harian izenburupean, doinu klasikoetara jo dau orain, Kaabestri String Ensemble hari-boskotearen laguntzinoagaz. Bere ibilbideko hainbat abesti egokitu ditu formatu barrira, eta proiekturako beren-beregi sortu ditu beste batzuk. Urriaren 28an Bilbon hasiko dan biran entzun ahal izango da hori guztia. Ganera, lau abesti grabau ditue, interneten zabaltzeko.\nKasu honetan, diskoan baino, zuzenekoan ipini dau indarra Elorrietak, publikoa zuzeneko emonaldietara eroateko asmoz. Erronka gogorra izan da hari-boskote bategaz lan egiten hastea. Esperientzia barria bizi nahi izan dot, bide barriak topau, batez be ahotsean, adierazo dau. Kantari legez haztea eta ahotsagaz olgetako espazio barriak topetea dira helburuak.\nHoneek dira Kaabestri String Ensemble-ko bost kideak: Oscar López, Igor Torre, Arkaitz Martínez, Jon Larraz eta Paloma Torrado. Eñaut Elorrietaren arabera, jente edegia da, baina onartu dau musika klasikoaren erritmora eta ezaugarrietara egokitzea ez dala erraza. Oso barruan neukazan kantuak berrikasi behar izan dodaz. Giro organikoagoa dala dino, eztarritik ez, tripatik kantau behar dot orain. Harizko tresnak dira proiektuaren ardatza, eta gitarrea anekdotikoa baino ez dala dino Elorrietak, kantu bitan baino ez dau sartu.\nAurreko diskoetako abestiak sartu ditue Harian proiektuko errepertorioan, baita orain sortutako beste barri batzuk be. Azken horren artean, Jose Luis Otamendiren eta Jorge Oteizaren poema banatatik abiatuta idatzitakoak dagoz. Fernando Velázquez, Carlos Monfort eta Juan Carlos Pérez arduratu dira errepertorioko pieza guztiak estilo klasikora egokitzen. Dana dala, Elorrietak uste dau zarratu bako prozesua dala hau, kantek eboluzinoa izango dabelako kontzertuak jo ahala.\nLehenengo emonaldia Bilboko Arriaga Antzokian emongo dabe Eñaut Elorrietak eta Kaabestri String Ensemble-k, urriaren 28an, domekan. Hurrengo hitzorduak honeek izango dira: Oñatin (zemendiaren 18an), Donostian (zemendiaren 23an), Hondarribian (abenduaren 23an), Iruñean (zezeilaren 1ean), Santurtzin (zezeilaren 2an) eta Mungian (zezeilaren 16an). Udabarrira arte, kontzertu gehiago lotzeko asmoa dabe, birea Euskal Herri osora eroateko.\nDisko fisikorik, ostera, ez dau plazaratuko orain Eñaut Elorrietak. Hari-boskoteagaz era honetako proiektu gitxi dagoz, nik Silvia Pérez Cruzena eta Elvis Costellorena ezagutzen dodaz, eta biak dira zuzenekoari oso lotuak; horregaitik erabagi dot diskorik ez ateratzea, azaldu dau. Dana dala, Harian proiektuko lau kanta grabau egin ditue, eta interneten ipiniko ditu entzungai. As noites da Radio Lisboa kantuaren bideoa, hemen.


KURUBIOA : Korrika 17- Legardalde Herri Ikastetxea\nKorrika 17- Legardalde Herri Ikastetxea\nLegardalde Herri Ikastetxean era ezberdinez gehitu gara Korrikara. Lehenengoz, Korrika Txikia ospatuz, maiatzaren 15ean, eskolan eta herrian zehar korrika eginez eta, larunbatean, gure kilometroan (2241). Bi ekintza hauetako une batzuk ikusi ahal dira atera ditudan argazkiotan. Gainontzekoak, eskolan ikusi ahal izango dira maiatzean.\nKorrika txikian eskola osoak parte hartzen du.\nHH2-HH3 urtekoek eskola inguruan egin dute lasterketatxoa (hurrengorako gehiago).\nHH4 urtetik gorakoek, berriz, ibilbideari ekin diote Mungia herriko kaleetatik, euskararen aldeko ekintza honetan parte hartuz, inguruko beste eskolakoekin.\n3.HHkoak Arana Goiri Tar Sabin kaletik.\n4. Larramendikoekin Korrikarako elkartuz.\nAntolatutako ibilbidea futbol zelaian bukatu da. Berton eskola guztiek bertsoak botatzen, korrikako aurtengo kanta abesten eta antolatutako beste ekintza batzuetan parte hartu dute.\n5- Aupa gure antolatzaileak! (besteak beste)\n7. Ikasle batzuk\nGaur, maiatzak 16, larunbata, Legardalde eskolako askok parte hartu dugu korrikan; izan ere, Kontxik hartu du lekukoa edo testigua Bidegorri ondoan dagoen biribilgunean, non 2241 Kilometroa jarrita baitzegoen, hain zuzen ere. Errelebua programatuta zegoen hirurak laurden gutxitan baina euskalakariak atzeratu egin dira minutu batzuk.\n6. Kontxi eta Legardaldeko kilometroa.\nKorrika joan gara "ttipi ttapa ttipi ttapa korrika" "Mungia ere euskararen alde" abestuz, Kontxik lekukoa zuelarik, Atxurizubiraino.\nHementxe dugu Kontxi, oso ondo lagunduta ;-), testigua hartzen duen une zehatzean. Azken argazki hau espero nuen baino hobeto atera zait; izan ere, testiguaren aldaketa gelditu barik egiten da.\nAupa Kontxi eta besteak!!!\nEta HEMEN ikusi ahal da Legarda 5B taldearen maisuak (Jon) sortutako bideotxoa Korrika Txikiari buruz. Ikusteak merezi du.\nPublicado por Paki Pajuelo en 4/16/2011 07:34:00 p. m.\nEtiquetas: Korrika 17


0 Itemak (Beteta)\nEremu guztiak Izenburua Egilea Gaia Etiketa\nEuskadiko Irakurketa Publikoko Sarea\nOhiko galderak Bilaketak egiteko gomendioak Bilaketa aurreratua Lege informazioa Cookie-politika\nBilaketa aurreratua lehendabizi bisitatzerakoan bilaketa eremu ezberdinak azaltzen dira. Eremu bakoitzean bilaketa terminoak sar daitezke Bilaketa eragileak onartuta daude.\nEremu bakoitzarekin batera zerrenda bat dator; horren bidez, bilatzen ari diren datu motak zehaztu daitezke (izenburua, egilea, etab.). Bilaketa aurreratuan, beharren araberako bilaketa motak konbinatu eta doitu daitezke.\n"Bat dator" parametroarekin bilaketa eremu ezberdinen arteko harremana zehaztu daiteke.\nTermino GUZTIEKIN bat dator - Bilaketak soilik bilaketa eremu guztiekin bat datozen emaitzak itzultzen ditu (AND boolearrari dagokio).\nEDOZEIN terminorekin bat dator- Bilaketak gutxienez bilaketa eremu bat duen edozein emaitza erakusten du (OR boolearrari dagokio).\nEZEIN terminorekin bat dator - Bilaketak emaitzak guztiak itzultzen ditu, bilaketa eremuetan sartutako terminoak dituztenak salbu (NOT boolearrari dagokio).\n"Bilaketa eremuak gehitu" botoiarekin inprimakiari bilaketa eremu gehiago gehitzen zaizkio. Beharrezkoa den bilaketa eremu kopurua erabil daiteke.\nBilaketa konplexuentzat bilaketa eremuen multzo bakarra eskasa izan daiteke. Adibidez, pentsa Txina edo Indiako historiari buruzko dokumentuak bilatu nahi direla. "Termino GUZTIAK"parametroarekin Txina, India eta Historia terminoak erabilita, bilaketak soilik itzultzen ditu Txinako eta Indiako historiari buruzko iturriak. "EDOZEIN termino" parametroak Historiari edo Txinari edo Indiari buruzko dokumentuak itzultzen ditu- ez nahitaez Txinako eta Indiako historiari buruzkoak.\n"Bilaketa taldeak" aukerak bilaketa eremu talde askotako bilaketak egitea onartzen du. Bilaketa talde bat gehituz, eremu talde berri bat irekitzen da.Nahi ez diren taldeak ezabatzeko, "Bilaketa taldea ezabatu" botoia sakatu.Horretaz gain, bilaketa taldeen eta EDOZEIN termino, termino GUZTIAK edo EZEIN termino parametroekin izandako kointzidentzia kudeatu daiteke.\nAurretik aipatutako adibideak honelako konponbidea eman dezake:\nLehendabiziko bilaketa taldean sartu "India" eta "Txina" hitzak sartu eta aukeratu "EDOZEIN termino" parametroa.\nBeste bilaketa talde bat gehitu eta "Historia" terminoa sartu\nAukeratu "Termino GUZTIAK" parametroa\nBilaketa zure liburutegian\nLaguntzarik behar al duzu?\nBilaketak egiteko gomendioak\nLege informazioa |Cookie-politika\n© 2020 Eusko Jaurlaritza - Gobierno Vasco


Henry Morton Stanley - Wikipedia, entziklopedia askea.\nSir Henry Morton Stanley (Denbigh, Gales, Britainia Handia 1841eko urtarrilaren 28a - Londres, Ingalaterra, Britainia Handia 1904ko maiatzaren 10a), jaiotza izenez John Rowlands, galestar kazetari eta esploratzailea izan zen. Afrikan zehar egindako esplorazio bidaiek eta David Livingstone aurkitu izanak ospe handia eman zioten. Topatu zuenean Livingstoneri esan omen zizkion hitzak askotan aipatzen dira: “Livingstone doktorea, ezta?”\n1895eko uztailaren 15a - 1900eko irailaren 17a\nBarrutia: Lambeth North (en)\nDenbigh, 1841eko urtarrilaren 28a\nRichmond Terrace (en) eta Londres, 1904ko maiatzaren 10a (63 urte)\nDorothy Tennant (en) (1890eko uztailaren 12a - 1904ko maiatzaren 10a)\nkazetaria, esploratzailea, politikaria eta idazlea\nUnion Navy (en)\nStanleyren ibilbideak Afrikako esplorazio bidaietan. Gorriz 1871-1872ko ibilbidea, berdez 1874-1877ko ibilbidea eta urdinez 1888-1889ko ibilbidea.\nStanley Galesko Denbighen jaio zen, 1841eko urtarrilaren 28an. 1859an, Windermeer itsasontziko ontzimutil gisa, Liverpooletik New Orleansera joan zen. Hiri honetan Henry Hope Stanley izeneko merkatari batek semetzat hartu zuen. Geroago gazteak Stanley abizena hartu zuen. 1861ean Ameriketako Estatu Konfederatuen armadan sartu zen Ameriketako Estatu Batuetako Gerra Zibilean borrokatzeko eta AEBetako herritartasuna hartu zuen. Gerra amaitu zelarik kazetari lanetan hasi zen. 1868an New York Heraldeko berriemailea izan zen britainiar armadak Abisiniara egindako espedizioan.\n1869an James Gordon Bennett New York Heraldeko editoreak David Livingstone misiolari eta esploratzailearen bila joateko agindu zion. Livingstone urte batzuk lehenago Afrika esploratzera joana zen eta ez zen haren berririk. Espedizioa Zanzibarretik abiatu zen, 1871eko martxoan. Livingstone azaroan atzeman zuten, Ujiji herrixkan, oso gaixo. 1872an Tanganyika lakuaren iparraldea elkarrekin esploratu zuten. Gero Stanley Britainia Handira itzuli zen baina Livingstone Afrikan gelditu zen.\n1874tik 1877ra Daily Telegraph eta New York Herald egunkariek ordaindutako beste espedizio bat egin zuen Afrikara. Victoria eta Tanganyika lakuen inguruan nabigatu zuen eta Lualaba Kongo ibaiaren ibaiburua zela frogatu zuen. Espedizioa hasi zuten 356 lagunetatik 114 baino ez ziren amaierara iritsi.\n1879 eta 1884 artean Belgikako Leopoldo II.ak Association internationale africaine elkartearentzat lan egiteko hartu zuen. Elkarte honen helburu humanitarioen atzean, ordea, Belgikako erregearen handinahia eta espansionismoa zegoen. Kongora itzulirik bolia eta kautxua atera ahal izateko burdinbidearen eraikuntza hasi zuen eta tribuetako buruzagiekin iruzurrezko hitzarmenak sinatu zituen.\nAfrikan zehar egin zuen azken espedizioa (1888-1889) Mehmet Emin Bajá erreskatatzeko xedearekin antolatu zen. Emin Bajá Albert lakuaren ondoan kausitu zuten baino ez zuen erreskatatua izateko ez beharrik ez nahirik. Itzuleran Ruwenzori mendilerroa eta Edward lakua aurkitu zituen.\nWikimedia Commonsen badira fitxategi gehiago, gai hau dutenak: Henry Morton Stanley\nzientzia.net: Livingstone doktorea, ezta?[Betiko hautsitako esteka]\nelpais.com: Iradier eta Stanley\n(Gaztelaniaz) ikuska.com: Henry Morton Stanley


Gabonak eta doluari buruzko hitzaldiak\nDatozen egunetan ‘Gabonak… eta etxean aulki bat hutsik’ (Doluan dauden familientzat Gabonetan aurre egiteko iradokizunak) / ‘Es Navidad… y en casa hay una silla vacía’ (Sugerencias para afrontar la Navidad para familias en duelo) hitzaldia egingo dute Arantzazun (Oñati) eta Donostian.\nAurtengoa hitzaldi horiek egiten diren hirugarren aldia da eta antolatzailea dolua lantzeko Bidegin elkartea da. Hizlaria elkarte bereko Izaskun Andonegi aditua izango da eta berarekin batera, Ainara Elizetxeak testigantza emango du.\nAbenduaren 14an, larunbata, Arantzazuko (Oñati) Asis Topagunean egingo dute 10:30ean.\nAbenduaren 17an, asteartea, Gros auzoko (Donostia) Okendo kultura etxean izango da, 19:00etan.\nBietan sarrera libre da, jakina.\nby guretxikixak on 2013/12/09 • Esteka iraunkorra\nPosted by guretxikixak on 2013/12/09\nGuretxikixak-en berri eman dute Hazi Hezi aldizkarian\nGuretxikixak-eri buruzko erreportajea argitaratu du Hazi Hezi aldizkariak udako zenbakian. Hazi Hezi aldizkaria Hik Hasi egitasmoaren parte da eta argitalpenaren helburua da gurasooi umeak etxean hezten laguntzea.\nHemen daukazue lotura: http://www.hikhasi.com/albistea.php?id=780\nby guretxikixak on 2013/09/13 • Esteka iraunkorra\nPosted by guretxikixak on 2013/09/13\nHERIOTZA PERINATALARI BURUZKO INKESTA (Umamanita)\nUmamanita elkartea inkesta bat egiten ari da haurdunaldian edo jaiotza inguruan gertatzen diren heriotzaren nondik norakoak ezagutzeko.\nGure eta gure txikien historiek datu interesgarriak eskaini ditzakete umetxo baten heriotzaren aurrean osasun-sisteman izan dugun esperientziari dagokionez.\nDatu horiekin, umetxoa galtzen duten familien beharrak zeintzuk diren jakingo dute eta zaintza hobea izateko lan egingo dute.\nInkesta honek haurdunaldiaren 16.astetik aurrerako galerak eta erditzerakoan gertatutakoak jasotzen ditu. Bat-bateko heriotzak, haurdunaldiaren borondatezko etendurak fetuaren arazoengatik edo amaren osasun arriskuarengatik eta murrizketa selektiboak haurdunaldi anizkoitzetan dira kontuan hartuko direnak.\nINKESTARA HELTZEKO ESTEKA: http://umamanitaencuesta.limequery.com/index.php/643128/lang-es\nby guretxikixak on 2013/07/08 • Esteka iraunkorra\nPosted by guretxikixak on 2013/07/08\nGoiena telebistan eta aldizkarian elkarrizketak\nOrain dela aste batzuk honako blogaren sortzaileetako bi elkarrizketatu zituzten Goiena Telebistan. Goiena aldizkarian ere egin ziguten elkarrizketa. Ez da gure asmoa gure buruaren propaganda egitea edo gure burua goraipatzea, ezta gutxiagorik ere. Baina uste dugu blogari aurpegiak jartzeko eta ahotsak jartzeko beste modu hurbilago bat edo ezberdin bat izan daitezkeela elkarrizketok. Horregatik, horiek irakurtzea edo entzutea nahi duzuenok, hemen daukazue telebistako elkarrizketaren lotura eta hemen, berriz, paperekoan argitaratutakoa.\nby guretxikixak on 2013/05/08 • Esteka iraunkorra\nPosted by guretxikixak on 2013/05/08\nGida interesgarria helduentzako, umeekin heriotzari buruz hitz egiteko\nLorena Cid psikologoak egindako gida hau oso interesgarria da umeekin heriotzari buruz zela hitz egin ez dakiten, baina, ikasi nahi duten guraso, hezitzaile eta abarrentzako. Gure kasuan ere, gure txikixak hiltzerakoan, kasu askotan, beste anai-arrebekin, ilobekin edo lagunen umeekin hitz egin beharra egokitu zaigu. Hona hemen gida osorik irakurtzeko aukera.\nby guretxikixak on 2013/05/07 • Esteka iraunkorra\nPosted by guretxikixak on 2013/05/07\nAlba Payás aditua doluari buruz asteazken honetan Donostian\nKataluniako Alba Payás doluaren lantzean adituak tailerra eta hitzaldia egingo ditu asteazken honetan, maiatzak 8, Donostian, Bidegin elkarteak gonbidatuta. Payás psikoterapeuta da, Psikoterapia integratzailean trebatua dago Ingalaterrako Metanoia Institutean eta baita heriotza eta dolu prozesuak laguntze6n AEBetako Kubler-Ross Fundazioan. Gaur egun Espainiako Estatuan doluari buruz gehien ikertu duen profesionaletako bat da Payás.\nCARTEL 8 DE MAYO_BIDEGIN\nGoizean ‘Atención al Duelo y la Pérdida desde un modelo integrativo-relacional’ izenpean tailerra emango du Donostiako Psikologia Fakultatean 09:30 eta 13:30era bitartean. Psikologo, erizain, mediku eta gizarte laguntzaileei zuzenduta dago eta doan da, baina interesatuek aurretik eskutizzuria@gmail.com helbidera idatzi beharko dute izena emateko.\nArratsaldean, berriz, Donostiako Koldo Mitxelenan hitzaldia emango du 19:00etan hasita, ‘El duelo: un camino con corazón’ izenpean. Azken hau doluaren gainean interesa duten familia, norbanako eta zaintzaileei zuzenduta dago batez ere, baina ateak edozeinentzat zabalik daude.\nby guretxikixak on 2013/05/06 • Esteka iraunkorra\nPosted by guretxikixak on 2013/05/06\n‘Haurrak heriotzaren aurrean’ hitzaldia, Antzuolan\nApirilaren 26an, ostirala, heriotza-doluetan espezializatutako Patxi Izagirre psikologo klinikoak hitzaldia egingo du Antzuolako (Gipuzkoa) Torresoroan, 18:00etan.\n‘Haurrak heriotzaren aurrean’ izenburua duen hitzaldia herriko eskolak antolatu du, eta jende guztiari zabalik dago. Helburua da heriotza eta dolua zabal landu, eta haurrei gai hauetaz naturaltasunez nola hitz egin jakiteko tresnak erakutsi.\nEz da lehenengo aldia, Antzuolan herri eskolaren ekimenez, oraindik gizartean tabu diren gai hauek lantzeko ekimenak antolatzen direna. Eta, zoritxarrez, oso urriak dira gure inguruan halako hitzaldiak entzuteko aukerak. Are gehiago, Patxi Izagirreren lana oso hurbilekoa zaigu Guretxikixak osatzen dugun familioi, eta jakin badakigu gai hauen gainean duen jakintza eta esperientzia.\nby guretxikixak on 2013/04/19 • Esteka iraunkorra\nPosted by guretxikixak on 2013/04/19\n‘Heriotzaren trataera eskolan’ tesia egin dute\nIruñeako Idoia Sarak Mondragon Unibertsitateko HUHEZI fakultatean Pedagogia ikasketak bukatzen ziharduen, eta bat-batean bikotekidea hil zitzaion. Kolpe latz horrek noraezean utzi zuen. Une horretan alabak ikasten dabiltzan eskolatik deitu zioten alabei zer esan behar zieten galdetuz.\nHorrek zer pentsatu eman zion eta dolu prozesuan murgilduta zegoela gaiari buruz ikertzeari ekin zion. Eta azkenean ikasketa amaierako tesian ‘Heriotzaren trataera eskolan’ gaia jorratzea erabaki zuen; baita lan ederra osatu ere. Tesiak, gainera, Mondragon Unibertsitatearen euskarazko tesi onenaren saria jaso du.\nSarak dio orduan konturatu zela zer hutsune dagoen eskolan eta gizarte-mailan, eta jendea zer deseroso egoten den heriotzari buruz hitz egiterakoan. “Jendeak ez badu halako egoerarik bizi, gutxitan ausartzen da gertatu aurretik heriotzaz hitz egitera eta gertatzen denean ez dakigu zer egin”. Gainera, bere esperientzia pertsonaletik abiatuta, ohartu da ikastetxe oso gutxitan dakitela heriotzaren gaia umeekin nola landu. Eta horri konponbidea eman nahi izan dio.\nIrakasleekin eta umeekin elkartu eta gaiari buruz duten uste, jarrera eta iritziak aztertu ditu. Eta heriotza berbagai jarri dezaketen ipuin zerrenda luzea osatu du. “Ipuina asko erabiltzen da eskoletan, eta nire proposamena da heriotza aipatzen duten ipuinak erabiltzea; hala, horren ostean, gaia mahai gainean jarri eta umeekin gaia lantzeko aukera dugu. Umeek uste dugun baino askoz gehiago dakite. Literaturarekin emozionalki distantzia hartzeko aukera dago, pertsonaien lekuan jartzeko. Eta, bestetik, ipuinak ematen digu aukera kultura desberdinek heriotzaren gaia nola ikusten duten jakiteko”.\nTesia hemen zintzilikatu dugu, egilearen eta Mondragon Unibertsitatearen baimenarekin:\nIdoia Sara. Heriotzaren trataera eskolan\nEta hemen Idoia Sarari Ikasbil.net-en egindako elkarrizketa bat: http://bit.ly/XXm8LA\nby guretxikixak on 2013/03/19 • Esteka iraunkorra\nPosted by guretxikixak on 2013/03/19\nMónica Álvarez “La cuna vacía” liburuaren egileetako bati elkarrizketa\nAzaroaren 2an, http://www.maternidadcontinuum.com atarian, Mónica Álvarez “La cuna vacía” eta “La voces olvidadas” liburuen egileetako bati elkarrizketa egin zioten. Psikologo donostiarra da bera eta http://www.duelogestacionalyperinatal.com webgunearen egilea.\nElkarrizketa irakurtzeko, hemen.\nby guretxikixak on 2012/12/03 • Esteka iraunkorra\nPosted in PRENTSA ARTIKULUAK\nPosted by guretxikixak on 2012/12/03\nPetits amb llum elkartekoak TV2ko para todos la 2 saioan\nKataluniako Petits amb llum elkarteko lehendakaria, Marta Muñoz, eta Vall Hebron ospitaleko psikologo bat, MªTeresa pi-Sunyer, TV2ko Para todos la 2 saioan elkarrizketatu dituzte:\nby guretxikixak on 2012/05/21 • Esteka iraunkorra\nPosted by guretxikixak on 2012/05/21\nPosta Berrienak »